
 Regulament de organizare și funcționare
al Consiliului local al Orașului Măcin

                                                                        Anexă la H.C.L. nr. 81 din 28.11.2025
 Regulament de organizare și funcționare al Consiliului local al Orașului Măcin
Capitolul I. Dispoziții generale
Art. 1: Obiectul de reglementare
(1) Prezentul regulament de organizare și funcționare a Consiliului Local al Orașului Măcin are ca obiect stabilirea condițiilor de exercitare a mandatului de către consilierii locali, a drepturilor, obligațiilor și răspunderilor ce le revin în baza mandatului încredințat.
(2) Consilierii locali se aleg prin vot universal, egal, direct, secret și liber exprimat de către cetățenii cu drept de vot ai Orașului Măcin, potrivit legii pentru alegerea autorităților administrației publice locale.
(3) Participarea consilierilor locali la activitatea consiliului local are caracter public și legitim, fiind în acord cu interesele generale ale locuitorilor Orașului Măcin.
Art. 2: Definiții generale
În sensul prezentului regulament de organizare și funcționare, termenii și expresiile de mai jos au următoarele semnificații:
b) aleșii locali - primarul, viceprimarul, consilierii locali ai Orașului Măcin;
c) aparatul de specialitate al primarului - totalitatea compartimentelor funcționale, fără personalitate juridică, de la nivelul unității administrativ-teritoriale, precum și secretarul general al unității administrativ-teritoriale; primarul, consilierii personali sau personalul din cadrul cabinetului acestuia, viceprimarul, administratorul public nu fac parte din aparatul de specialitate;
d) asociațiile de dezvoltare intercomunitară - structurile de cooperare cu personalitate juridică, de drept privat și de utilitate publică, înființate, în condițiile legii, de orașul Măcin sau din care acesta face parte, pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii publice; 
e) autoritatea deliberativă - Consiliul Local al Orașului Măcin;
f) autoritatea executivă - primarul Orașului Măcin;
g) colectivitatea locală - totalitatea persoanelor fizice cu domiciliul în Orașului Măcin;
h) cvorumul - numărul minim de membri prevăzut de lege pentru întrunirea valabilă a
Consiliului Local al Orașului Măcin;
i) hotărâre - act administrativ adoptat de Consiliul Local al Orașului Măcin;
j) majoritate - numărul de voturi necesar a fi exprimate de membrii unui organ colegial pentru adoptarea unui act administrativ, stabilit în condițiile legii;
k) majoritate absolută - primul număr natural strict mai mare decât jumătate din totalul membrilor în funcție ai Consiliului Local Măcin; 
l) majoritate calificată - primul număr natural care este mai mare decât valoarea numerică rezultată în urma aplicării fracției/procentului stabilite/stabilit prin lege la totalul membrilor Consiliului Local al Orașului Măcin; 
m) majoritate simplă - primul număr natural mai mare decât jumătate din totalul membrilor prezenți la o ședință a Consiliului Local al Orașului Măcin, cu condiția îndeplinirii cvorumului;
n) organigramă - structură unitară, redată sub forma unei diagrame logice, prin care se sistematizează și se concentrează modul de organizare a tuturor resurselor umane de la nivelul unei autorități sau instituții publice, după caz, redând schematic detaliile cu privire la raporturile ierarhice de subordonare/supraordonare, precum și raporturile de colaborare; 
o) Primăria Orașului Măcin - structură funcțională fără personalitate juridică și fără capacitate procesuală, cu activitate permanentă, care duce la îndeplinire hotărârile autorității deliberative și dispozițiile autorității executive, soluționând problemele curente ale colectivității locale, constituită din: primar, viceprimar, administratorul public, consilierii primarului sau persoanele încadrate la cabinetul primarului și aparatul de specialitate al primarului;
p) secretarul general - secretarul general al Orașului Măcin.
q) mijloace de comunicații clasice - căile de comunicații prin care se asigură comunicațiile între diversele entități care interacționează cu autoritățile publice prin afișare în locuri publice, servicii de poștă publică sau comunicare directă cu entitățile interesate. 
r) mijloace de comunicații electronice – căile de comunicații electronice publice sau private care folosesc infrastructură electronică cablată sau fără fir, prin care se asigură comunicațiile între diversele entități care interacționează cu autoritățile publice – poștă electronică, web site, telefonie mobilă și fixă, rețele sociale, sit-uri publice sau private specializate în streaming audio-video și alte mijloace care pot fi asimilate acestora.

Capitolul II. Constituirea consiliului local
Art. 3: Structura consiliului local al Consiliului Local al Orașului Măcin.
(1) Consiliul Local al Orașului Măcin are, conform legii, un număr de 15 consilieri locali.
(2) Sediul Consiliului Local al Orașului Măcin este la adresa din str. Florilor, nr 1, Măcin, județul Tulcea.
Art. 4: Constituirea consiliului local
(1) Consiliul local al Orașului Măcin se constituie în cel mult 60 de zile de la data desfășurării alegerilor autorităților administrației publice locale. Anterior constituirii consiliului local, mandatele consilierilor locali declarați aleși sunt validate în condițiile prevăzute la art. 114 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
(2) După validarea mandatelor de consilier local este organizată o ședință privind ceremonia de constituire a consiliului local, ocazie cu care consilierii locali depun jurământul.
Art. 5: Validarea mandatului de consilier local și depunerea jurământului
(1) Procedura de validare a consilierilor locali declarați aleși sau, după caz, a supleanților în cadrul procedurii de constituire a consiliului local se realizează potrivit prevederilor art. 114,117, respectiv art. 119, 121 din Ordonanța de urgență a Guvernului nr. 57/2019, cu modificările și completările ulterioare.
(2) Consilierii locali validați depun jurământul în cadrul ședințelor de constituire a consiliului local sau în cadrul ședințelor consiliului local, după caz.
Art. 6: Declararea Consiliului Local al Orașului Măcin ca legal constituit
(1)  Consiliul local este legal constituit dacă numărul consilierilor locali care au depus jurământul în condițiile art. 116 alin. (5)-(7) din Ordonanța de urgență a Guvernului nr. 57/2019, cu modificările și completările ulterioare, este mai mare decât primul număr natural strict mai mare decât jumătate din numărul membrilor consiliului local (15 consilieri), stabilit potrivit art. 112 din Ordonanța de urgenta a Guvernului nr. 57/2019, cu modificările și completările ulterioare - Data constituirii consiliului local este considerată data desfășurării primei ședințe privind ceremonia de constituire a consiliului local, respectiv a celei de a doua, după caz.
(2) În termen de 3 zile de la data constituirii consiliului local, în condițiile alin. (2), prefectul emite un ordin privind constatarea îndeplinirii condițiilor legale de constituire a consiliului local, care se comunică Secretarului General al Orașului Măcin și se aduce la cunoștință publică prin mijloace de comunicații clasice și electronice.
(3) În situația în care consiliul local nu este legal constituit în condițiile alin. (1), în termen de 3 zile de la împlinirea termenului prevăzut la art. 116 alin. (6) din Ordonanța de urgență a Guvernului nr. 57/2019, cu modificările și completările ulterioare, prefectul emite un ordin privind constatarea neîndeplinirii condițiilor legale de constituire a consiliului local, în care se menționează motivele neconstituirii acestuia.
(4) Ordinul prefectului prevăzut la alin. (3), respectiv alin. (4) prevede, dacă este cazul, și situațiile în care este necesară validarea mandatelor supleanților. Ordinul prefectului care cuprinde situațiile în care este necesară validarea mandatelor supleanților se comunică judecătoriei în a cărei rază teritorială se află circumscripția electorală pentru care au avut loc alegeri, partidelor politice și organizațiilor cetățenilor aparținând minorităților naționale care au propus candidați și Secretarului General al Orașului Măcin .

Art. 7: Organizarea alegerilor parţiale
(1) În situația în care consiliul local nu a fost constituit în condițiile art. 6, sunt organizate alegeri parțiale de completare în condițiile legii privind alegerea autorităților administrației publice locale pentru locurile consilierilor locali declarate vacante potrivit art. 116 alin. (10) din Ordonanța de urgență a Guvernului nr. 57/2019, cu modificările și completările ulterioare. (2) Alegerile prevăzute la alin. (1) se organizează în termen de 90 de zile de la emiterea ordinului prefectului prevăzut la art. 6 alin. (4), în condițiile legii privind alegerea autorităților administrației publice locale. Stabilirea datei pentru organizarea alegerilor se face de către Guvern, la propunerea autorităților cu atribuții în organizarea alegerilor locale pe baza solicitării prefectului.
Art. 8: Validarea mandatelor supleanţilor pe durata mandatului consiliului local
(1) În caz de vacanță a mandatelor de consilieri locali, pe durata mandatului consiliului local, mandatele supleanților sunt validate în termen de 10 zile de la data încetării mandatului consilierului local, în condițiile art. 50, de către judecătoria în a cărei rază teritorială se află circumscripția electorală pentru care au avut loc alegeri în procedură necontencioasă, prin încheiere pronunțată în camera de consiliu, fără a fi aplicabilă procedura de regularizare a cererii. Validarea mandatelor supleanților se realizează cu respectarea prevederilor art. 114 alin. (2) și art. 121 alin. (1) lit. d), alin. (2) și (3) din Ordonanța de urgență a Guvernului nr. 57/2019, cu modificările și completările ulterioare. Supleanții au obligația transmiterii către secretarul general a documentelor doveditoare prevăzute la art. 114 alin. (2) lit. a) - d) din Ordonanța de urgență a Guvernului nr. 57/2019, cu modificările și completările ulterioare, cu cel puțin 5 zile înainte de împlinirea termenului de 10 zile. Dispozițiile art. 114 alin. (4) - (7) din Ordonanța de urgență a Guvernului nr. 57/2019, cu modificările și completările ulterioare, se aplică în mod corespunzător.
(2) Consilierul local al cărui mandat a fost validat pe durata mandatului consiliului local depune jurământul în fața consiliului local, în termen de 15 zile de la data la care secretarul general l-a informat cu privire la validarea mandatului său.
(3) Consilierul local declarat ales al cărui mandat a fost invalidat de judecătoria competentă, în primă instanță, dar care a fost validat prin hotărârea tribunalului, depune jurământul în fața consiliului local, în termen de 15 zile de la data la care i-a fost comunicată hotărârea tribunalului.
(4) Consiliul local se convoacă în condițiile art. 23 alin. (1) pentru respectarea termenului prevăzut la alin. (2) sau (3), după caz.
(5) Consilierul local al cărui mandat a fost validat în condițiile alin. (2) sau (3) care nu depune jurământul în termenul de 15 zile ori care refuză să depună jurământul este considerat demisionat de drept, cu excepția cazului în care se află în una dintre situațiile prevăzute la art. 116 alin. (8) din Ordonanța de urgență a Guvernului nr. 57/2019, cu modificările și completările ulterioare.
(6) În cazul în care consilierul local al cărui mandat a fost validat în condițiile alin. (2) sau (3) se află, pe perioada celor 15 zile prevăzute de aceste alineate, în una dintre situațiile prevăzute la art. 116 alin. (8) din Ordonanța de urgență a Guvernului nr. 57/2019, cu modificările și completările ulterioare, termenul pentru depunerea jurământului se prelungește până la încetarea acestei situații.
CAPITOLUL III. Organizarea consiliului local
SECŢIUNEA 1: Preşedintele de şedinţă

 Art. 9: Preşedintele de şedinţă
(1) După declararea ca legal constituit, consiliul local alege dintre membrii săi, în prima ședință după constituirea consiliului, un președinte de ședință, pe o perioadă de cel mult 3 luni, care conduce ședințele consiliului și semnează hotărârile adoptate de acesta. Președintele de ședință se alege prin vot deschis cu majoritate simplă, prevăzută la art. 5 lit. (e) din Ordonanța de urgență a Guvernului nr. 57/2019, cu modificările și completările ulterioare. 
(2) Ulterior, consiliul local alege succesiv, de regulă, în ordine alfabetică, câte un consilier care să exercite atribuțiile președintelui de ședință pe o perioadă de cel mult 3 luni.
(3) Consilierul local ales în condițiile alin. (1) poate fi schimbat din funcție, la inițiativa a cel puțin unei treimi din numărul consilierilor locali în funcție, prin hotărâre adoptată cu majoritate absolută.
(4) În cazul în care președintele de ședință lipsește, la propunerea consilierilor locali, din rândul acestora este ales un alt președinte de ședință, prin hotărâre adoptată cu majoritate simplă, care conduce ședința respectivă. Acesta exercită pentru această ședință atribuțiile prevăzute de lege pentru președintele de ședință.
Art. 10: Atribuțiile preşedintelui de şedinţă
Președintele de ședință exercită următoarele atribuții principale: 
a) conduce ședințele consiliului local;
b) supune votului consilierilor locali proiectele de hotărâri și anunță rezultatul votării, cu precizarea voturilor pentru, a voturilor împotrivă și a abținerilor numărate și evidențiate de Secretarul General al Orașului Măcin în procesul-verbal al ședinței;
c) semnează procesul-verbal al ședinței, 
d) semnează hotărârile adoptate de consiliul local, chiar dacă nu a participat la dezbateri și la vot asupra proiectului respectiv; 
e) asigură menținerea ordinii, în condițiile art. 75 din prezentul regulament
f) supune votului consilierilor locali orice problemă care intră în competenta de soluționare a consiliului local;
g) aplică, dacă este cazul, sancțiunile prevăzute la art. 75 alin. (1) sau propune consiliului aplicarea unor asemenea sancțiuni, după caz;
h) numerotează și sigilează dosarul special al ședinței care cuprinde documentele care au fost dezbătute în ședința anterioară și procesul-verbal al ședinței; 
i) îndeplinește alte atribuții prevăzute de lege, de regulamentul de organizare și funcționare a consiliului local sau alte însărcinări date de către consiliul local.

SECŢIUNEA 2: Viceprimarul Orașului Măcin

 Art. 11: Rolul, numirea și eliberarea din funcţie a viceprimarului
(1) Viceprimarul este subordonat primarului și, în situațiile prevăzute de lege, înlocuitori de drept al acestuia, situație în care exercită, în numele primarului, atribuțiile ce îi revin acestuia. Primarul poate delega o parte din atribuțiile sale viceprimarului.
(2) Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali. Alegerea viceprimarului se realizează prin hotărâre a consiliului local.
(3) După înregistrarea candidaturilor se ia o pauză în timpul căreia se completează buletinele de vot. Propunerile de candidați rămân definitive la momentul începerii procedurii de vot.
(4) Exercitarea votului se face pe bază de buletine de vot, într-o cabină de vot special amenajată în sala de ședință a Consiliului Local al Orașului Măcin, după următoarea procedură: fiecare consilier primește un singur buletin de vot, pe care sunt trecute numele tuturor candidaților, precum și o ștampilă cu mențiunea "Votat"; în cabina de vot este permis accesul unui singur consilier, care își poate exprima opțiunea de vot prin aplicarea ștampilei "VOTAT" pentru cel mult doi candidați; buletinele de vot se introduc în urnă.
(5) La alegerea viceprimarului, este declarat ales candidatul care au obținut votul majorității absolute. În această situație, consiliul local desemnează, prin hotărâre, cu votul majorității absolute,  viceprimarul  care exercită calitatea de înlocuitor de drept al primarului.
(6) În situația în care nu s-a întrunit majoritatea prevăzută la alin. (5), respectiv nu a fost declarat ales niciun candidat, proiectul de hotărâre privind alegerea viceprimarului se consideră respins și nu mai poate fi repus pe ordinea de zi a ședinței respective.
(7) Eliberarea din funcție a viceprimarului  se poate face de consiliul local, prin hotărâre adoptată, prin vot secret, cu majoritatea a două treimi din numărul consilierilor în funcție, la propunerea temeinic motivată a primarului, sau a unei treimi din numărul consilierilor locali în funcție. Pentru exercitare votului se va aplica în mod corespunzător procedura prevăzută la alin. (4) al prezentului articol. 
(8) Eliberarea din funcție a viceprimarului nu se poate face în ultimele 6 luni ale mandatului consiliului local.
(9) La deliberarea și adoptarea hotărârilor care privesc alegerea sau eliberarea din funcție a viceprimarului participă și votează consilierul local care candidează la funcția de viceprimar, respectiv viceprimarul în funcție a cărui schimbare se propune.
(10) Pe durata exercitării mandatului, viceprimarul își păstrează statutul de consilier local, fără a beneficia de indemnizația aferentă acestui statut, fiindu-i aplicabile incompatibilitățile specifice funcției de viceprimar prevăzute de cartea I titlul IV din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare.
(11) Durata mandatului viceprimarului este egală cu durata mandatului consiliului local. În cazul în care mandatul consiliului local încetează sau încetează calitatea de consilier local, înainte de expirarea duratei normale de 4 ani, încetează de drept și mandatul viceprimarului, fără vreo altă formalitate.

Art. 12: Exercitarea temporară a atribuțiilor primarului de către viceprimar
(1) În caz de vacanță a funcției de primar, în caz de suspendare din funcție a acestuia, precum și în situațiile de imposibilitate de exercitare a mandatului, atribuțiile ce îi sunt conferite prin Ordonanța de urgență a Guvernului nr. 57/2019, cu modificările și completările ulterioare, sunt exercitate de drept de viceprimarul care a fost desemnat de consiliul local să exercite  calitatea de înlocuitor de drept cu respectarea drepturilor și obligațiilor corespunzătoare funcției. Pe perioada exercitării de drept a atribuțiilor de primar, viceprimarul își păstrează dreptul de vot în cadrul consiliului local și primește o indemnizație lunară unică egală cu cea a funcției de primar.
(2) În situația prevăzută la alin. (1), consiliul local poate delega, prin hotărâre cu votul majorității absolute, din rândul membrilor săi, un consilier local care îndeplinește temporar atribuțiile viceprimarului, cu respectarea drepturilor și obligațiilor corespunzătoare funcției. Pe perioada exercitării funcției de viceprimar, consilierul local beneficiază de o unică indemnizație lunară egală cu cea a funcției de viceprimar.
(3) Consiliul local poate hotărî cu votul a două treimi din numărul consilierilor locali în funcție retragerea delegării consilierului local care îndeplinește temporar atribuțiile viceprimarului desemnat în condițiile alin. (3) înainte de încetarea situațiilor prevăzute la alin. (1).
(4) În situația în care sunt suspendați din funcție, în același timp, atât primarul, cât și viceprimarul, precum și în situațiile de imposibilitate de exercitare de către aceștia a mandatului, consiliul local deleagă un consilier local care îndeplinește atât atribuțiile primarului, cât și pe cele ale viceprimarului, până la încetarea situației respective, cu respectarea drepturilor și obligațiilor corespunzătoare funcției de primar. Pe perioada exercitării atribuțiilor de primar, precum și de viceprimar, consilierul local beneficiază de o unică indemnizație lunară egală cu cea a funcției de primar.
(5) Dacă devin vacante, în același timp, atât funcţia de primar, cât și cel de viceprimar, consiliul local alege noii viceprimari, prevederile alin. (1) și (3) aplicându-se până la alegerea unui nou primar.

SECŢIUNEA 3: Comisiile de specialitate
Art. 13: Organizarea comisiilor de specialitate ale consiliului local
(1) În termen de 30 de zile de la constituirea consiliului local, consiliul local își organizează comisii de specialitate, pe principalele domenii de activitate.
(2) Consiliul Local al Orașului Măcin are 4 comisii de specialitate:
 
I. Comisia economică are 7  membri;
II. Comisia  urbanism  are 5 membri;
III. Comisia juridică are 5 membri
IV. Comisia socială, cultură, învățământ, tineret are 7 membri.

Art. 14: Desemnarea membrilor în cadrul comisiilor de specialitate
(1) Numărul locurilor care revine fiecărui grup de consilieri locali sau consilierilor locali independenți în fiecare comisie de specialitate se stabilește de către consiliul local, în funcție de ponderea acestora în cadrul autorității deliberative, cu respectarea configurației politice de la ultimele alegeri locale.
(2) Nominalizarea membrilor fiecărei comisii se face de fiecare grup de consilieri locali, iar a consilierilor independenți de către consiliul local. În acest sens, în vederea realizării proiectului de hotărâre a consiliului local, liderii grupurilor politice din consiliul local convin, prin consens, asupra componenței fiecărei comisii de specialitate, ținând cont, pe cât posibil, de următoarele:
a) reflectarea în fiecare comisie de specialitate a configurației politice a consiliului local; 
b) opțiunea consilierului local;
c) pregătirea profesională și domeniul în care consilierul local își desfășoară activitatea; 
d) echilibrul de gen.
(3) Operațiunile desfășurate în cadrul procedurii de constituire a comisiilor de specialitate, numărul membrilor fiecărei comisii de specialitate, modul de stabilire a locurilor ce revin fiecărui grup de consilieri locali sau consilieri locali independenți, precum și componenta nominală a acestora se stabilesc prin hotărâre a consiliului local. În vederea realizării proiectului de hotărâre a consiliului local, precum și a instrumentelor de prezentare și motivare, rezultatul negocierilor politice prevăzute la alin. (2) se transmite secretarului general și primarului.
(4) Pot fi membri ai comisiilor de specialitate numai consilierii locali. Numărul membrilor unei comisii este întotdeauna impar.
(5) În funcție de numărul membrilor consiliului, un consilier poate face parte din cel puțin o comisie și din cel mult 3 comisii, dintre care una este comisia de bază.
(6) Schimbarea pe parcursul mandatului a componenței comisiilor de specialitate se face prin hotărâre a consiliului local, pe bază de consens între consilierii locali, cu respectarea prevederilor alin. (2).
Art. 15: Atribuțiile comisiilor de specialitate
 (1) Comisiile de specialitate au următoarele atribuții principale:
a) analizează proiectele de hotărâri ale consiliului local din domeniul lor de activitate;
b) întocmesc avize asupra proiectelor de hotărâri și asupra problemelor analizate, pe care le prezintă consiliului local;
c) îndeplinesc orice alte atribuții stabilite prin regulamentul de organizare și funcționare a consiliului local sau însărcinări date prin hotărâri ale consiliului local, dacă acestea au legătură cu activitatea lor.
(2) Consiliul local stabilește, în termen de 30 de zile de la constituirea consiliului local, alte atribuții pe care le pot exercita comisiile de specialitate.
(3) Consiliul local, pe durata mandatului, poate stabili și alte însărcinări specifice comisiilor de specialitate, cu majoritatea absolută a consilierilor locali în funcție prevăzută la art. 5 lit. cc) din OUG 57/2019, cu modificările și completările ulterioare.
(4) Comisiile de specialitate adoptă avize cu majoritate simplă; în caz de paritate a voturilor, comisia prezintă aviz nefavorabil.
(5) Comisiile menționate la art. 13 alin.2 îndeplinesc următoarele atribuții
I Comisia Economică  analizează și avizează proiectele de hotărâri cu privire la:
1. aprobarea statutului orașului, precum și regulamentul de organizare și funcționare a consiliului local;
2. alegerea viceprimarilor;
3. aprobarea înființării, organizării, reorganizării și statului de funcții ale aparatului de specialitate al primarului, înființarea, organizarea, reorganizarea, structura organizatorică, statul de funcții, activitatea, desființarea, după caz, a instituțiilor publice de interes local, a serviciilor publice de interes local, a societăților comerciale de interes local, regiilor autonome de interes local, a asociațiilor, a fundațiilor, a cluburilor sportive, aflate sub autoritatea, în subordinea, coordonarea sau controlul Consiliului  local;
4. exercitarea, în numele unității administrativ-teritoriale, a tuturor drepturilor și obligațiilor corespunzătoare participațiilor deținute la societăți comerciale sau regii autonome, în condițiile legii;
5. calitatea de acționar sau asociat a Orașului Măcin, după caz;
6. participarea cu împrumuturi, capital sau cu bunuri, după caz, în numele și în interesul colectivității locale, la înființarea, funcționarea și dezvoltarea unor organisme prestatoare de servicii publice și de utilitate publică de interes local sau județean, în condițiile legii.
7. aprobarea bugetului unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;
8. aprobarea contractării și/sau garantării împrumuturilor, precum și a contractării de datorie publică locală prin emisiuni de titluri de valoare, în numele unității administrativ-teritoriale, în condițiile legii;
9. stabilirea și aprobarea impozitelor și taxelor locale, în condițiile legii, și a oricăror altor taxe, tarife, redevențe, chirii sau sume datorate bugetului local;
10. aprobarea documentațiilor tehnico-economice pentru lucrările de investiții de interes local, în condițiile legii;
11. aprobarea strategiilor privind dezvoltarea economică a unității administrativ-teritoriale;
12. asigurarea unui mediu favorabil înființării și/sau dezvoltării afacerilor, inclusiv prin valorificarea patrimoniului existent, precum și prin realizarea de noi investiții care să contribuie la îndeplinirea programelor de dezvoltare economică regională și locală;
13. asigurarea realizării lucrărilor și luarea măsurilor necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului și gospodăririi apelor pentru serviciile furnizate cetățenilor;
14. darea în administrare, concesionarea, închirierea sau darea în folosință gratuită a bunurilor proprietate publică a orașului, precum și a serviciilor publice de interes local, în condițiile legii;
15. vânzarea, darea în administrare, concesionarea, darea în folosință gratuită, constituirea de servituți, constituirea dreptului de superficie sau închirierea bunurilor proprietate privată a orașului, precum și constituirea, exercitarea sau încetarea, după caz, a oricăror altor drepturi reale, în condițiile legii;
16. achiziția de bunuri imobile, comodatul, schimbul de teren, donațiile, legatele, ieșirile din indiviziune, exercitarea dreptului de preemțiune, exproprierea, trecerea unui bun din domeniul public în domeniul privat al orașului sau invers, trecerea unui bun din domeniul privat al orașului în domeniul privat al statului sau al altei unități administrativ-teritoriale;
17. aprobarea documentațiilor cadastrale întocmite conform legii;
18. atribuirea sau schimbarea, în condițiile legii, a denumirilor de străzi, de piețe și de orice alte obiective de interes public local.
19. asigurarea, potrivit competenței sale și în condițiile legii, cadrului necesar pentru furnizarea serviciilor publice de interes local privind:
a) educația;
b) serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială;
c) sănătatea;
d) cultura;
e) tineretul;
f) sportul;
g) ordinea publică;
h) situațiile de urgență;
i) protecția și refacerea mediului;
j) conservarea, restaurarea și punerea în valoare a monumentelor istorice și de arhitectură, a parcurilor, grădinilor publice și rezervațiilor naturale;
k) dezvoltarea urbană;
l) evidenta persoanelor;
m) podurile și drumurile publice;
n) serviciile comunitare de utilități publice de interes local;
o) serviciile de urgență de tip salvamont, salvamar și de prim ajutor;
p) activitățile de administrație social-comunitară;
q) locuințele sociale, celelalte unități locative și a spațiilor cu altă destinație aflate în proprietatea unității administrativ-teritoriale sau în administrarea sa; 
r) punerea în valoare, în interesul colectivității locale, a resurselor naturale de pe raza unității administrativ-teritoriale;
s) alte servicii publice de interes local stabilite prin lege. 

20. sprijinirea, în condițiile legii, a activității cultelor religioase;
21. aprobarea construirii locuințelor sociale, criteriilor pentru repartizarea locuințelor sociale și a utilităților locative aflate în proprietatea sau în administrarea sa.
22. cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local;
23. înfrățirea orașului cu unități administrativ-teritoriale din alte țări;
24. cooperarea sau asocierea cu alte unități administrativ-teritoriale din țară sau din străinătate, precum și aderarea la asociații naționale și internaționale ale autorităților administrației publice locale, în vederea promovării unor interese comune;
25. asigurarea lucrărilor și fondurilor necesare pentru reabilitarea, dotarea și funcționarea clădirilor în care își desfășoară activitatea autorități sau instituții publice a căror activitate prezintă un interes local. 
26. asigurarea lucrărilor de amenajare, dotare și întreținere a clădirilor sau terenurilor aflate în proprietatea publică sau privată a statului, în scopul creșterii nivelului de atractivitate turistică a unității administrativ-teritoriale 
27. exercitarea, în numele unității administrativ-teritoriale, a tuturor drepturilor și obligațiilor corespunzătoare calității de membru într-un consorțiu administrativ, în condițiile legii;
28. acordarea unor sporuri și a altor facilități, potrivit legii, personalului angajat în cadrul aparatului de specialitate al primarului, instituții publice de interes local și serviciilor publice de interes local;
29. conferirea titlului de cetățean de onoare al orașului;
30. participă, după caz, la dezbateri comune cu celelalte comisii de specialitate ale Consiliului local;
31. analizează cererile și sesizările cetățenilor pe problematica specifică comisiei, făcând propuneri de  soluționare;
32. plângerile prealabile adresate consiliului local în baza Legii contenciosului administrativ în domeniul de activitate al comisiei;
33. exercită și alte atribuții stabilite prin lege sau de către Consiliul local al Orașului Măcin.
34. avizează orice alte proiecte de hotărâre în domeniul de activitate al comisiei.
II Comisia  urbanism  și amenajarea teritoriului, administrarea domeniului public și privat, protecția mediului analizează și avizează proiectele de hotărâri cu privire la:
1. aprobarea strategiilor privind dezvoltarea de mediu a unități administrativ-teritoriale;
2. asigurarea realizării lucrărilor și luarea măsurilor necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului și gospodăririi apelor pentru serviciile furnizate cetățenilor.
3. avizarea sau aprobarea, în condițiile legii, a documentațiilor de amenajare a teritoriului și urbanism ale localității;
4. darea în administrare, concesionarea, închirierea sau darea în folosință gratuită a bunurilor proprietate publică a orașului, precum și a serviciilor publice de interes local, în condițiile legii;
5. vânzarea, darea în administrare, concesionarea, darea în folosință gratuită, constituirea de servituți, constituirea dreptului de superficie sau închirierea bunurilor proprietate privată a orașului, în condițiile legii;
6. achiziția de bunuri imobile, comodatul, schimbul de teren, donațiile, legatele, ieșirile din indiviziune, exercitarea dreptului de preemțiune, exproprierea, trecerea unui bun din domeniul public în domeniul privat al orașului sau invers, trecerea unui bun din domeniul privat al orașului în domeniul privat al statului sau al altei unități administrativ-teritoriale;
7. asigurarea, potrivit competenței sale și în condițiile legii, cadrului necesar pentru furnizarea serviciilor publice de interes local privind:
a) protecția și refacerea mediului;
b) conservarea, restaurarea și punerea în valoare a monumentelor istorice și de arhitectură, a parcurilor, grădinilor publice și rezervațiilor naturale; c)dezvoltarea urbană;
c) punerea în valoare, în interesul colectivității locale, a resurselor naturale de pe raza unități administrativ-teritoriale;
d) podurile și drumurile publice;
e) serviciile comunitare de utilități publice de interes local;
f) locuințele sociale, celelalte unități locative și a spațiilor cu altă destinație aflate în proprietatea unități administrativ-teritoriale sau în administrarea sa;


8. aprobarea documentațiilor tehnico-economice pentru lucrările de investiții de interes local, în condițiile legii;
9. aprobarea documentațiilor cadastrale întocmite conform legii;
10. atribuirea sau schimbarea, în condițiile legii, a denumirilor de străzi, de piețe și de orice alte obiective de interes public local.
11.  plângerile prealabile adresate consiliului local în baza Legii contenciosului administrativ în domeniul de activitate al comisiei;
12. participă, după caz, la dezbateri comune cu celelalte comisii de specialitate ale Consiliului local;
13. analizează cererile și sesizările cetățenilor pe problematica specifică comisiei, făcând propuneri de  soluționare;
14. exercită și alte atribuții stabilite prin lege sau de către Consiliul local al Orașului Măcin;
15. avizează orice alte proiecte de hotărâre în domeniul de activitate al comisiei
III Comisia juridică analizează și avizează proiectele de hotărâri cu privire la:
1. aprobarea statutului orașului, precum și regulamentul de organizare și funcționare a consiliului local;
2. aprobarea înființării, organizării, reorganizării și statului de funcții ale aparatului de specialitate al primarului, înființarea, organizarea, reorganizarea, structura organizatorică, statul de funcții, activitatea, desființarea, după caz, a instituțiilor publice de interes local, a serviciilor publice de interes local, a societăților de interes local, regiilor autonome de interes local, a asociațiilor, a fundațiilor, a cluburilor sportive aflate sub autoritatea, în subordinea, coordonarea sau controlul Consiliului  local;
3. exercitarea, în numele unități administrativ-teritoriale, a tuturor drepturilor și obligațiilor corespunzătoare participațiilor deținute la societăți sau regii autonome, în condițiile legii;
4. calitatea de acționar sau asociat al Orașului Măcin, după caz;
5. aprobarea bugetului unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;
6. aprobarea contractării și/sau garantării împrumuturilor, precum și a contractării de datorie publică locală prin emisiuni de titluri de valoare, în numele unității administrativ-teritoriale, în condițiile legii;
7. stabilirea și aprobarea impozitelor și taxelor locale, în condițiile legii, și a oricăror altor taxe, tarife, redevențe, chirii sau sume datorate bugetului local;
8. aprobarea strategiilor privind dezvoltarea socială a unității administrativ-teritoriale;
9. asigurarea, potrivit competenței sale și în condițiile legii, cadrului necesar pentru furnizarea serviciilor publice de interes local privind:
a) educația;
b) serviciile sociale pentru protecția copilului, a persoanelor cu handicap (dizabilități), a persoanelor vârstnice, a familiei și a altor persoane sau grupuri aflate în nevoie socială; 
c) sănătatea;
d) cultura;
e) tineretul;
f) sportul;
g) activitățile de administrație social-comunitară;
h) locuințele sociale, celelalte unități locative și a spațiilor cu altă destinație aflate în proprietatea unității administrativ-teritoriale sau aflate în administrarea sa;
i) ordinea publică;
j) situațiile de urgență;
k) serviciile de urgență de tip salvamont, salvamar și de prim ajutor; 
10. sprijină, în condițiile legii, activitatea cultelor religioase;
11. aprobarea construirii locuințelor sociale, criteriilor pentru repartizarea locuințelor sociale și a utilităților locative aflate în proprietatea sau în administrarea sa.
12. cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local;
13. înfrățirea orașului cu unități administrativ-teritoriale din alte țări;
14. cooperarea sau asocierea cu alte unități administrativ-teritoriale din țară sau din străinătate, precum și aderarea la asociații naționale și internaționale ale autorităților administrației publice locale, în vederea promovării unor interese comune.
15. exercitarea, în numele unității administrativ-teritoriale, a tuturor drepturilor și obligațiilor corespunzătoare calității de membru într-un consorțiu administrativ, în condițiile legii;
16. acordarea unor sporuri și a altor facilități, potrivit legii, personalului angajat în cadrul aparatului de specialitate al primarului și serviciilor publice de interes local;
17. atribuirea sau schimbarea, în condițiile legii, a denumirilor de străzi, de piețe și de orice alte obiective de interes public local.
18. numiri de comisii;
19. regulamentele;
20. plângerile prealabile adresate consiliului local în baza Legii contenciosului administrativ;
21. alegerea viceprimarilor;
22. conferirea titlului de cetățean de onoare al orașului;
23. aplicarea sancțiunilor disciplinare pentru încălcarea de către consilierii locali a prevederilor din Ordonanța de urgență a Guvernului nr. 57/2019, cu modificările și completările ulterioare, a prevederilor legale referitoare la conflictul de interese și a prevederilor regulamentului de organizare și funcționare a consiliului local al Orașului Măcin;
24. efectuarea cercetărilor și întocmirea raportului pe baza cercetărilor efectuate pentru aplicarea sancțiunii de excludere temporară de la lucrările consiliului și ale comisiei de specialitate pentru consilierii locali;
25. participă, după caz, la dezbateri comune cu celelalte comisii de specialitate ale Consiliului local;
26. analizează cererile și sesizările cetățenilor pe problematica specifică comisiei, făcând propuneri de  soluționare;
27. exercită și alte atribuții stabilite prin lege sau de către Consiliul local al Orașului Măcin.
28. avizează orice alte proiecte de hotărâre în domeniul de activitate al comisiei.
IV Comisia  socială,  cultură, învățământ, tineret, sport analizează și avizează proiectele de hotărâri cu privire la:
1. aprobarea statutului orașului, precum și regulamentul de organizare și funcționare a consiliului local;
2. aprobarea înființării, organizării, reorganizării și statului de funcții ale aparatului de specialitate al primarului, înființarea, organizarea, reorganizarea, structura organizatorică, statul de funcții, activitatea, desființarea, după caz, a instituțiilor publice de interes local, a
serviciilor publice de interes local, a societăților comerciale de interes local, regiilor autonome de interes local, a asociațiilor, a fundațiilor, a cluburilor sportive aflate sub autoritatea, în subordinea, coordonarea sau controlul Consiliului  local;
3. aprobarea bugetului unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;
4. aprobarea contractării și/sau garantării împrumuturilor, precum și a contractării de datorie publică locală prin emisiuni de titluri de valoare, în numele unității administrativ-teritoriale, în condițiile legii;
5. stabilirea și aprobarea impozitelor și taxelor locale, în condițiile legii, și a oricăror altor taxe, tarife, redevențe, chirii sau sume datorate bugetului local;
6. aprobarea strategiilor privind dezvoltarea socială a unității administrativ-teritoriale;
7. asigurarea, potrivit competenței sale și în condițiile legii, cadrului necesar pentru furnizarea serviciilor publice de interes local privind:
a) educația;
b) serviciile sociale pentru protecția copilului, a persoanelor cu handicap (dizabilități), a persoanelor vârstnice, a familiei și a altor persoane sau grupuri aflate în nevoie socială; c)sănătatea;
c) cultura;
d) tineretul;
e) sportul;
f) activitățile de administrație social-comunitară;
g) locuințele sociale, celelalte unități locative și a spațiilor cu altă destinație aflate în
h) proprietatea unității administrativ-teritoriale sau în administrarea sa; 
i) serviciile de urgență de tip salvamont, salvamar și de prim ajutor; 
8. sprijină, în condițiile legii, activitatea cultelor religioase;
9. aprobarea construirii locuințelor sociale, criteriilor pentru repartizarea locuințelor sociale și a utilităților locative aflate în proprietatea sau în administrarea sa.
10. acordarea unor sporuri și a altor facilități, potrivit legii, personalului angajat în cadrul aparatului de specialitate al primarului și serviciilor publice de interes local;
11. participă, după caz, la dezbateri comune cu celelalte comisii de specialitate ale Consiliului local;
12. analizează cererile și sesizările cetățenilor pe problematica specifică comisiei, făcând propuneri de  soluționare;
13. exercită și alte atribuții stabilite prin lege sau de către Consiliul local al Orașului Măcin.
14. avizează orice alte proiecte de hotărâre în domeniul de activitate al comisiei.

Art. 16: Preşedintele și secretarul comisiei de specialitate
1. Comisiile de specialitate își aleg, prin votul deschis al majorității absolute a consilierilor locali ce o compun, câte un președinte și câte un secretar.
2. Președintele comisiei de specialitate are următoarele atribuții principale:
a) asigură reprezentarea comisiei în raporturile acesteia cu consiliul local, aparatul de specialitate al primarului, organismele prestatoare de servicii publice locale și cu celelalte comisii;
b) convoacă ședințele comisiei conform procedurii prevăzute în regulamentul de organizare și funcționare a consiliului local și informează Secretarul General al Orașului Măcin cu privire la data și locul ședinței; 
c) conduce ședințele comisiei;
d) susține în ședințele consiliului local avizele formulate de comisie;
e) anunță rezultatul votării, pe baza datelor comunicate de secretar;
f) îndeplinește orice alte atribuții referitoare la activitatea comisiei, prevăzute de lege, de regulamentul de organizare și funcționare a consiliului sau stabilite de consiliul local;
g) comunică Secretarului General al Orașului Măcin în termen rezonabil, până la finalul fiecărei luni calendaristice, prezența și procesele-verbale ale fiecărei ședințe ale comisiei de specialitate.
3. Președintele comisiei de specialitate poate propune ca la lucrările comisiei să participe și alte persoane din afara acesteia, dacă apreciază că este necesar, și poate participa la lucrările celorlalte comisii care examinează probleme ce prezintă importantă pentru comisia pe care o conduce.
4. Secretarul comisiei îndeplinește următoarele atribuții principale:
a) efectuează apelul nominal și tine evidenta participării la ședințe a membrilor comisiei;
b) numără voturile și îl informează pe președinte asupra cvorumului necesar pentru emiterea fiecărui aviz și asupra rezultatului votării;
c) asigură redactarea avizelor, a proceselor-verbale și a altor documente prevăzute de lege;
d) îndeplinește orice alte sarcini prevăzute de regulamentul de organizare și funcţionare a consiliului local sau însărcinări stabilite de comisie sau de către preşedintele acesteia.

Art. 17: Funcţionarea comisiilor de specialitate
1. Comisiile de specialitate lucrează în plen și deliberează cu votul majorității simple a membrilor lor. Prevederile art. 26 alin. (1) se aplică în mod corespunzător.
2. Participarea membrilor comisiei la ședințele acesteia este obligatorie. Dacă absențele continuă, fără a fi motivate, președintele comisiei poate propune consiliului local aplicarea sancțiunilor prevăzute la art. 75 din prezentul regulament.
3. Comisia poate invita să participe la ședințele sale specialiști din cadrul aparatului de specialitate al primarului sau din afara acestuia. Au dreptul să participe la ședințele comisiei și inițiatorii propunerilor ce stau la baza lucrărilor comisiei. Comisia poate invita și alte persoane care să participe la dezbateri.
4. Ședințele comisiei de specialitate sunt, de regulă, publice. Ședințele publice ale comisiilor de specialitate se pot difuza, cu acordul membrilor, prin mijloace de comunicații electronice
5. Comisia poate hotărî ca unele ședințe sau dezbaterea unor puncte de pe ordinea de zi să se desfășoare cu ușile închise.
6. [bookmark: _Hlk211521008]Președintele comisiei, în urma consultării cu primarul și secretarului general al Orașului Măcin și raportat la data pentru care a fost convocată ședința consiliului local, stabilește data ședinței comisiei de specialitate. Cu sprijinul compartimentului de resort convoacă cu cel puțin 3 zile înainte sau de îndată, în situația ședințelor convocate în condițiile art. 22 alin. (2), membrii comisiei de specialitate prin mijloace de comunicație clasice sau electronice, membrii având obligația să confirme primirea mesajului, menționându-se data și ora desfășurării, modalitatea de desfășurare și locul desfășurării în cazul ședințelor desfășurate cu participarea fizică a consilierilor locali. În mod excepțional ședințele se pot desfășura și prin mijloace de comunicație electronice  situație în care președintele va comunica prin mijloace de comunicație clasice sau electronice aplicațiile electronice folosite în această situație precum și modalitățile de conectare. Situațiile excepționale sunt considerate cele care sunt reglementate de dispozițiile Ordonanței de urgență 21/2004 privind Sistemul Naţional de Management al Situaţiilor de Urgenţă. Proiectul ordinii de zi a ședinței comisiei de specialitate se transmite membrilor comisiei, prin mijloace de comunicație clasice sau electronice, de către secretarul general al orașului, prin grija compartimentului de resort.
Materialele de ședință vor fi comunicate pe adresa de mail a fiecărei comisii de specialitate și pe platforma EMOL la care vor avea acces secretarii comisiilor de specialitate.
(1) Ordinea de zi se aprobă de comisie la propunerea președintelui. Oricare dintre membrii comisiei poate cere includerea pe ordinea de zi a unor probleme/proiecte de hotărâre.
(2) Ședințele comisiilor de specialitate se desfășoară înaintea ședințelor consiliului local.
(3) Pentru dezbaterea proiectelor de hotărâri sau a celorlalte probleme repartizate comisiei de către secretarul general, președintele acesteia desemnează un consilier local care prezintă în cadrul ședinței proiectele și, după caz, celelalte probleme aflate pe ordinea de zi, care nu sunt prezentate de inițiator. După examinarea proiectului de hotărâre, comisia de specialitate a consiliului local emite un aviz cu privire la adoptarea sau, după caz, respingerea proiectului. Avizul comisiei de specialitate poate fi favorabil sau nefavorabil și are rol consultativ.
(4) Secretarul comisiei sau, în lipsa acestuia, consilierul local desemnat în conformitate cu alin. (9) întocmește avizul, cu caracter consultativ, al comisiei, pe baza amendamentelor și a propunerilor formulate de membrii acesteia, care au fost aprobate cu majoritatea voturilor consilierilor locali prezenți.
(5) Avizele întocmite de comisie cuprind separat, cu motivarea necesară, atât amendamentele și propunerile acceptate, cât și cele respinse.
(6) Avizul comisiei de specialitate conține, în mod obligatoriu, următoarele: 
a) motivarea avizului;
b) mențiunea cu privire la tipul avizului acordat, respectiv avizare favorabilă cu/fără amendamente sau avizare nefavorabilă;
c) semnătura președintelui și cea a secretarului comisiei de specialitate.
(7) Amendamentele comisiei/membrilor comisiei, precum și situația acceptării/respingerii acestora se regăsesc în anexa/anexele care fac parte integrantă din aviz și sunt menționate în procesul-verbal al ședinței comisiei  de specialitate.
(8) Avizele întocmite sunt transmise în format electronic pe platforma EMOL Secretarului General al Orașului Măcin, care asigură transmiterea acestora către consilierii locali, cel mai târziu înainte de aprobarea ordinii de zi. 
(9) Votul în comisii este, de regulă, deschis. În anumite situații comisia poate hotărî ca votul să fie secret, stabilind, de la caz la caz, și modalitatea de exprimare a acestuia.
(10) Lucrările ședințelor comisiei se consemnează, prin grija secretarului acesteia, într-un proces-verbal. După încheierea ședinței, procesul-verbal este semnat de către președintele și secretarul comisiei.
(11) Președintele poate încuviința ca procesele-verbale ale ședințelor să fie consultate de alte persoane interesate care nu au participat la ședință, cu excepția proceselor-verbale întocmite în ședințele ale căror lucrări s-au desfășurat cu ușile închise.
(12) Clarificările, întrebările și informările asupra materialelor aflate pe ordinea de zi se solicită, cu precădere, în cadrul ședințelor comisiilor de specialitate. 
(13) La ședințele comisiei vor participa conducătorii compartimentelor de resort care au întocmit rapoartele la proiectele de hotărâre înscrise pe ordinea de zi a ședinței. 
(14) În lipsa conducătorului menționat la alin.(19), la ședință va participa înlocuitorul de drept al acestuia.    
Art. 18: Comisiile speciale și comisiile mixte
(1) Consiliile locale pot organiza comisii speciale de analiză și verificare formate din consilieri locali, pe perioadă determinată, la propunerea unei treimi din numărul consilierilor locali în funcție sau a primarului. Componenta, obiectivele și perioada de desfășurare a activităților acestora se stabilesc prin hotărâre a consiliului local, adoptată cu majoritate absolută a consilierilor în funcție. Membrii comisiei acționează în limitele stabilite prin hotărâre.
(2) Operațiunile desfășurate în cadrul procedurii de constituire a comisiilor speciale, numărul membrilor fiecărei comisii și modul de stabilire a locurilor ce revin fiecărui grup de consilieri locali sau consilieri locali independenți, precum și componenta nominală a acestora se stabilesc prin hotărâre a consiliului local.
(3) Comisia de analiză și verificare prezintă consiliului local ori primarului, după caz, la termenul stabilit de acesta, raportul întocmit în urma analizelor și verificărilor efectuate. Raportul cuprinde, dacă este cazul, propuneri concrete de îmbunătățire a activității în domeniul supus analizei sau verificării.
(4) Consiliile locale pot organiza, din proprie inițiativă sau din inițiativa primarului, după caz, comisii mixte formate din consilieri locali, funcționari publici și alți specialiști, pe perioadă determinată. Componența comisiilor mixte, obiectivele și perioada de desfășurare a activității acestora se stabilesc prin hotărâri ale consiliilor locale. Ședințele comisiilor mixte sunt publice.
CAPITOLUL IV: Funcţionarea consiliului local 

SECŢIUNEA 1: Rolul și atribuțiile consiliului local 

Art. 19: Mandatul consiliului local
(1) Consiliul local se alege pentru un mandat de 4 ani în condițiile legii privind alegerea autorităților administrației publice locale.
(2) Mandatul consiliului local se exercită de la data la care consiliul local este legal constituit până la data la care consiliul local nou-ales este legal constituit.
(3) Mandatul consiliului local poate fi prelungit, prin lege organică, în caz de război sau catastrofă ori alte situații expres prevăzute de lege atunci când, din cauza acestor situații, nu pot fi organizate alegeri în condițiile alin. (1).
Art. 20: Condiţii speciale de exercitare a mandatului aleșilor locali
(1) Consiliul local ales în cursul unui mandat, ca urmare a dizolvării consiliului local, încheie mandatul precedentei autorități a administrației publice locale.
(2) Consiliul local ales în urma organizării unor noi unități administrativ-teritoriale își exercită mandatul numai până la organizarea următoarelor alegeri locale generale.
Art. 21: Atribuțiile consiliului local
(1) Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
(2) Consiliul local exercită atribuțiile prevăzute de art. 129 alin. 2) - 14) din OUG 57/2019 privind Codul administrativ, cu modificările și completările ulterioare.
a) atribuții privind unitatea administrativ-teritorială, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societăților comerciale și regiilor autonome de interes local;
b) atribuții privind dezvoltarea economico-socială și de mediu al Orașului Măcin;
c) atribuții privind administrarea domeniului public și privat al Orașului Măcin;
d) atribuții privind gestionarea serviciilor de interes local;
e) atribuții privind cooperarea interinstituțională pe plan intern și extern.
(3) În exercitarea atribuțiilor prevăzute la alin. (2) lit. a), consiliul local:
a) aprobă statutul Orașului Măcin, precum și regulamentul de organizare și funcționare a consiliului local;
b) alege viceprimarul, din rândul consilierilor locali, la propunerea primarului sau a consilierilor locali, în condițiile art. 152 alin. (2) din Codul Administrativ;
c) aprobă, în condițiile legii, la propunerea primarului, înființarea, organizarea și statul de funcții ale aparatului de specialitate al primarului, ale instituțiilor publice de interes local, organizarea, reorganizarea și statul de funcții ale regiilor autonome de interes local, precum și înființarea, reorganizarea sau desființarea de societăți comerciale de interes local și statul de funcții al acestora;
d) exercită, în numele unității administrativ-teritoriale, toate drepturile și obligațiile corespunzătoare participațiilor deținute la societăți comerciale sau regii autonome, în condițiile legii;
e) hotărăște înființarea sau reorganizarea de instituții, servicii publice, societăți comerciale și regii autonome, în condițiile legii.
(4) În exercitarea atribuțiilor prevăzute la alin. (2) lit. b), consiliul local:
a) aprobă, la propunerea primarului, bugetul unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;
b) aprobă, la propunerea primarului, contractarea și/sau garantarea împrumuturilor, precum și contractarea de datorie publică locală prin emisiuni de titluri de valoare, în numele unității administrativ-teritoriale, în condițiile legii;
c) stabilește și aprobă impozitele și taxele locale, în condițiile legii;
d) aprobă, la propunerea primarului, documentațiile tehnico-economice pentru lucrările de investiții de interes local, în condițiile legii;
e) aprobă strategiile privind dezvoltarea economică, socială și de mediu a unității administrativ-teritoriale;
f) asigură un mediu favorabil înființării și/sau dezvoltării afacerilor, inclusiv prin valorificarea patrimoniului existent, precum și prin realizarea de noi investiții care să contribuie la îndeplinirea programelor de dezvoltare economică regională și locală;
g) asigură realizarea lucrărilor și ia măsurile necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului și gospodăririi apelor pentru serviciile furnizate cetățenilor.
(5) Dacă bugetul unității administrativ-teritoriale, prevăzut la alin. (4) lit. a), nu poate fi adoptat după două ședințe consecutive, care au loc la un interval de cel mult 7 zile, activitatea se desfășoară pe baza bugetului anului precedent până la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I.
(6) În exercitarea atribuțiilor prevăzute la alin. (2) lit. c), consiliul local:
a) hotărăște darea în administrare, concesionarea, închirierea sau darea în folosință gratuită a bunurilor proprietate publică al Orașului Măcin, după caz, precum și a serviciilor publice de interes local, în condițiile legii;
b) hotărăște vânzarea, darea în administrare, concesionarea, darea în folosință gratuită sau închirierea bunurilor proprietate privată al Orașului Măcin, după caz, în condițiile legii;
c) avizează sau aprobă, în condițiile legii, documentațiile de amenajare a teritoriului și urbanism ale localităților;
d) atribuie sau schimbă, în condițiile legii, denumiri de străzi, de piețe și de orice alte obiective de interes public local.
(7) În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: 
a) educația;
b) serviciile sociale pentru protecția copilului, a persoanelor cu handicap (dizabilități), a persoanelor vârstnice, a familiei și a altor persoane sau grupuri aflate în nevoie socială;
c) sănătatea;
d) cultura;
e) tineretul;
f) sportul;
g) ordinea publică;
h) situațiile de urgență;
i) protecția și refacerea mediului;
j) conservarea, restaurarea și punerea în valoare a monumentelor istorice și de arhitectură, a parcurilor, grădinilor publice și rezervațiilor naturale;
k) dezvoltarea urbană;
l) evidența persoanelor;
m) podurile și drumurile publice;
n) serviciile comunitare de utilități publice de interes local;
o) serviciile de urgență de tip salvamont, salvamar și de prim ajutor;
p) activitățile de administrație social-comunitară;
q) locuințele sociale și celelalte unități locative aflate în proprietatea unității administrativ-teritoriale sau în administrarea sa;
r) punerea în valoare, în interesul colectivității locale, a resurselor naturale de pe raza unității administrativ-teritoriale;
s) alte servicii publice de interes local stabilite prin lege.
(8) În exercitarea atribuțiilor prevăzute la alin. (2) lit. d), consiliul local:
a) sprijină, în condițiile legii, activitatea cultelor religioase;
b) aprobă construirea locuințelor sociale, criteriile pentru repartizarea locuințelor sociale și a utilităților locative aflate în proprietatea sau în administrarea sa.
(9) În exercitarea atribuțiilor prevăzute la alin. (2) lit. e), consiliul local:
a) hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local;
b) hotărăște, în condițiile legii, înfrățirea Orașului Măcin cu unități administrativ-teritoriale din alte țâri;
c) hotărăște, în condițiile legii, cooperarea sau asocierea cu alte unități administrativ-teritoriale din țară sau din străinătate, precum și aderarea la asociații naționale și internaționale ale autorităților administrației publice locale, în vederea promovării unor interese comune.
(10) În exercitarea atribuțiilor prevăzute la alin. (2) lit. a), b) și d), consiliul local:
a) poate asigura, în tot sau în parte, cu acordul titularului dreptului de proprietate sau al celui de administrare, lucrările și fondurile necesare pentru reabilitarea, dotarea și funcționarea clădirilor în care își desfășoară activitatea autorități sau instituții publice a căror activitate prezintă un interes local. Bunurile achiziționate pentru dotări rămân în proprietatea unității administrativ-teritoriale;
b) poate asigura, în tot sau în parte, cu acordul instituției sau autorității publice titulare a dreptului de proprietate sau de administrare, lucrări de amenajare, dotare și întreținere a clădirilor sau terenurilor aflate în proprietatea publică sau privată a statului, în scopul creșterii nivelului de atractivitate turistică a unității administrativ-teritoriale, cu condiția ca, prin acordul exprimat, titularul dreptului să permită accesul publicului în spațiile astfel îmbunătățite pe o perioadă de minimum 5 ani. Bunurile achiziționate pentru dotări rămân în proprietatea unității administrativ-teritoriale.
(11) Pentru realizarea atribuțiilor prevăzute la alin. (2) consiliul local poate solicita, prin intermediul președinților comisiilor de specialitate, informări și rapoarte de la primar, viceprimar, administrator public, conducători ai compartimentelor de specialitate din Primăria orașului Măcin și de la conducătorii organismelor prestatoare de servicii publice și de utilitate publică de interes local.
(12) Consiliul local hotărăște acordarea unor sporuri și a altor facilități, potrivit legii, personalului angajat în cadrul aparatului de specialitate al primarului și serviciilor publice de interes local.
(13) Consiliul local poate conferi persoanelor fizice române sau străine cu merite deosebite titlul de Cetățean de Onoare al Orașului Măcin, în baza unui regulament propriu. Prin acest regulament se stabilesc și condițiile retragerii titlului conferit. Acest regulament poate fi parte integrantă a statutului unității administrativ-teritoriale.
(14) Consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege.

SECŢIUNEA 2: Funcţionarea consiliului local 

Art. 22: Tipurile de şedinţe ale consiliului local
(1) Consiliul Local al Orașului Măcin se întrunește în ședințe ordinare, cel puțin o dată pe lună, la convocarea primarului.
(2) Consiliul Local al Orașului Măcin se poate întruni și în ședințe extraordinare la convocarea:
a) primarului;
b) a cel puțin unei treimi din numărul consilierilor locali în funcție;
c) primarului, ca urmare a solicitării prefectului, în cazuri care necesită adoptarea de măsuri imediate pentru gestionarea situațiilor de criză sau de urgență.
Art. 23: Convocarea şedinţelor consiliului local
(1) Consiliul Local al Orașului Măcin se convoacă după cum urmează:
a) prin dispoziția primarului, în cazurile prevăzute la art. 22 alin. (1), alin. (2) lit. a) și c) din prezentul regulament;
b) prin convocare semnată de către consilierii locali care au această inițiativă, în cazul prevăzut la art. 22 alin. (2) lit. b) din prezentul regulament.
(2) Consilierii locali sunt convocați, prin grija Secretarului General al Orașului Măcin, cel târziu în ziua ulterioară  emiterii dispoziției de convocare, prin mijloace de comunicație clasice sau electronice ( prin intermediul adreselor de mail a fiecărei comisii)
(3) Data ședinței consiliului local precizată cu ocazia convocării este stabilită cu respectarea modului de calcul al termenelor procedurale, prevăzut de art. 181 din Legea nr. 134/2010 privind Codul de procedură civilă, republicată, cu modificările și completările ulterioare, astfel:
a) în termen de 5 zile de la data comunicării dispoziției de convocare pentru ședințele ordinare;
b) în termen de 3 zile de la data comunicării dispoziției sau documentului de convocare pentru ședințele extraordinare.
(4) În caz de forță majoră și/sau de maximă urgență pentru rezolvarea intereselor locuitorilor Orașului Măcin ori în alte situații precum, necesitatea adoptării în regim de urgență a unor hotărâri de care depind activități în derulare ale autorității publice locale, având termen imperativ mai mic decât termenul de convocare a unei ședințe extraordinare de la data la care s-a constatat necesitatea acestora, sau alte situații, având la bază un referat al compartimentului de specialitate sau al inițiatorului/inițiatorilor care să justifice urgența, convocarea acestuia pentru ședința extraordinară, prin excepție de la prevederile alin. (3) lit. b), se face de îndată.
(5)Convocarea de îndată a consiliului local în ședință extraordinară de îndată poate fi făcută de către primar sau de cel puțin o treime din numărul consilierilor în funcție.
(6) Documentul de convocare cuprinde obligatoriu următoarele informații despre ședință:
a) data și ora desfășurării;
b) modalitatea de desfășurare;
c) locul desfășurării în cazul ședințelor desfășurate cu participarea fizică a consilierilor locali; în mod cu totul excepțional și din motive bine întemeiate (Situațiile excepționale sunt considerate cele care sunt reglementate de dispozițiile Ordonanței de urgență 21/2004 privind Sistemul Naţional de Management al Situaţiilor de Urgenţă) , ședințele se pot desfășura și prin mijloace de comunicație electronice, situație în care se comunică participanților aplicațiile electronice folosite precum și modalitatea de conectare.
e) materialele înscrise pe proiectul ordinii de zi, vor fi transmise în format electronic, pe adresele de mail a fiecărei comisii și pe platforma EMOL, prin scanare de pe suportul fizic (hârtie), conținând în acest caz semnăturile olografe sau semnăturile electronice pentru documentele generate electronic; în mod excepțional și din motive bine întemeiate consilierii pot opta și pentru primirea materialelor pe suport fizic (hârtie)
f) modalitatea prin care sunt puse la dispoziția consilierilor locali, potrivit opțiunilor acestora, materialele înscrise pe proiectul ordinii de zi;
g) indicarea comisiilor de specialitate cărora le-au fost trimise spre avizare proiectele de hotărâri;
h) invitația de a formula și depune amendamente asupra proiectelor de hotărâri.
(7) Secretarul General al Orașului Măcin transmite prefectului, sub semnătura sa, evidența prezentei consilierilor locali la convocările pentru ședințele care nu s-au putut desfășura din lipsa cvorumului, în termen de 3 zile de la data convocării. Evidența transmisă prefectului precizează și situațiile în care, drept urmare a ultimei absențe, a intervenit cazul de încetare de drept a mandatului prevăzut la art. 50 alin. (2) lit. e).
(8) În toate cazurile, convocarea se consemnează în procesul-verbal al ședinței. 

Art. 24: Ordinea de zi
(1) Proiectul ordinii de zi se redactează de către Secretarul General al Orașului Măcin ca anexă la documentul de convocare la propunerea primarului sau a consilierilor locali, după caz, în condițiile legii.
(2) Este obligatorie înscrierea pe proiectul ordinii de zi a proiectelor de hotărâri care îndeplinesc condițiile prevăzute la art. 25 alin. (10). 
(3) Proiectul ordinii de zi a ședinței consiliului local poate cuprinde:
a) proiecte de hotărâri, cu menționarea: numărului de înregistrare, a titlului și a inițiatorului;
b) rapoarte ale primarului, ale viceprimarilor, ale consilierilor locali, ale comisiilor de specialitate, ale comisiilor speciale sau mixte;
c) rapoarte sau informări ale conducătorilor organismelor prestatoare de servicii publice și de utilitate publică, după caz;
d) orice alte probleme de interes local.
e) pentru ședințele ordinare, o secțiune “diverse” în care cetățenii participanți la ședință și consilierii locali să aducă la cunoștința plenului diverse probleme de interes public sau privat necuprinse în ordinea de zi curentă 
(4) Proiectul ordinii de zi a ședinței consiliului local se aduce la cunoștința locuitorilor Orașului Măcin  prin mijloace de comunicație clasice și electronice.
(5) Scoaterea unui proiect de hotărâre de pe proiectul ordinii de zi se face în situația în care acesta nu îndeplinește condițiile prevăzute la art. 25 alin. (10) sau numai cu acordul inițiatorului, dacă acesta îndeplinește condițiile prevăzute la art. 25 alin. (10).
(6) Ordinea de zi a ședinței se aprobă cu majoritate simplă, la propunerea celui/celor care a/au cerut convocarea Consiliului Local al Orașului Măcin respectiv primar, consilieri locali sau a președintelui de ședință. În cazul ședințelor extraordinare convocate de către consilierii locali, supunerea la vot a propunerii de aprobare a ordinii de zi se va face de către consilierul local desemnat în plenul ședinței dintre si cu votul majorității celor care au convocat ședința.  
(7) Suplimentarea ordinii de zi se aprobă, cu majoritate simplă, numai pentru probleme urgente justificate printr-un referat al inițiatorului care să justifice urgența.
(8) În cazul neaprobării proiectului ordinii de zi, în condițiile prevăzute la alin. (6), nu se acordă indemnizația cuvenită consilierilor locali pentru ședința respectivă. 
(9) Declarațiile politice, întrebările, interpelările, petițiile și alte probleme de interes local, se fac înainte de intrarea in ordinea de zi a ședinței, in ordinea înscrierii la cuvânt a consilierilor locali.
Art. 25: Proiectele de hotărâri ale consiliului local
(1) Proiectele de hotărâri pot fi inițiate de primar, de consilierii locali sau de cetățeni. Proiectele de hotărâri pot fi inițiate de consilierii locali individual sau în grup, cu respectarea cazurilor în care legea sau prezentul regulament prevede un anumit număr de consilieri locali necesar pentru a iniția un proiect de hotărâre. Elaborarea proiectelor se face de cei care le propun, cu sprijinul Secretarului General al Orașului Măcin și al compartimentelor de resort din cadrul aparatului de specialitate al primarului.
(2) Proiectele de hotărâri se redactează în conformitate cu normele de tehnică legislativă.
(3) Proiectele de hotărâri ale consiliului local însoțite de referatele de aprobare a acestora și de alte documente de prezentare și de motivare se înregistrează într-un registru pentru evidența proiectelor de hotărâri și se transmit de Secretarul General al Orașului Măcin către compartimentelor de resort din cadrul aparatului de specialitate al primarului în vederea analizării și întocmirii rapoartelor de specialitate. Compartimentele de specialitate din cadrul aparatului de specialitate al primarului au obligația de a analiza proiectele de hotărâri și de a întocmi rapoartele de specialitate în termenele prevăzute de Codul administrativ. 
(4) Odată cu transmiterea proiectelor de hotărâri se comunică și data de depunere a rapoartelor și a avizelor, avându-se grijă ca rapoartele compartimentelor de resort, care vor cuprinde fundamentarea și concluzii tehnice și de legalitate pentru adoptarea sau respingerea proiectului, să poată fi transmise și comisiilor de specialitate înainte de pronunțarea acestora, semnate.
(5) După predarea de către compartimentele de specialitate din cadrul aparatului de specialitate al primarului a rapoartelor de specialitate către Secretarul General al Orașului Măcin, acesta va trimite proiectele de hotărâri ale consiliului local însoțite de toate materialele atașate, către comisiile de specialitate ale consiliului local în vederea dezbaterii și întocmirii avizelor, în termenul dispus de  secretarul general.
(6) Nominalizarea compartimentelor de resort și a comisiilor de specialitate cărora li se transmit proiectele de hotărâri ale consiliului local, precum și celelalte documente, potrivit prevederilor alin. (4), se face de către primar împreună cu secretarul general.
(7) După examinarea proiectului de hotărâre, comisia de specialitate a consiliului local emite un aviz consultativ cu privire la adoptarea sau, după caz, respingerea proiectului.
(8) Avizul comisiei de specialitate poate fi favorabil sau nefavorabil. Amendamentele adoptate în cadrul comisiei de specialitate însoţesc proiectul de hotărâre care se dezbate în şedinţa Consiliului Local al Orașului Măcin.
(9) Avizul comisiei și amendamentele formulate în cadrul acesteia, după caz, se transmit de către secretarul comisiei către Secretarul General al Orașului Măcin care dispune măsurile corespunzătoare înaintării lui către consilierii locali și către inițiatori, după caz, cel mai târziu în ziua ședinței.
(10) Fiecare proiect de hotărâre înscris pe ordinea de zi a ședinței consiliului local este supus dezbaterii numai dacă este însoțit de:
a) referatul de aprobare, ca instrument de prezentare și motivare, semnat de inițiator;
b) rapoartele compartimentelor de resort din cadrul aparatului de specialitate al primarului, semnate de persoana care le-a întocmit;
c) avizele cu caracter consultativ ale comisiilor de specialitate ale consiliului local;
d) Referatul inițiatorului/ Referatul compartimentului de specialitate care să justifice urgența pentru fiecare proiect propus pe ordinea de zi suplimentară aferente ședințelor ordinare, și extraordinare, semnate.
e) alte documente prevăzute de legislația specială.
(11) Secretarul General al Orașului Măcin asigură îndeplinirea condițiilor de la alin. (10) și aduce la cunoștința consiliului local cazul neîndeplinirii acestora înainte de adoptarea ordinii de zi.
(12) Rapoartele și avizele prevăzute la alin. (10) trebuie întocmite în termenul prevăzut la alin. (5), dar nu mai târziu de 30 de zile de la înregistrarea proiectelor de hotărâre propuse pentru a fi înscrise pe proiectul ordinii de zi a ședințelor ordinare ale consiliului local, respectiv în termen de cel mult 3 zile de la înregistrarea proiectelor de hotărâre propuse a fi înscrise pe proiectul ordinii de zi a ședințelor extraordinare. În situația ședințelor extraordinare convocate de îndată, rapoartele compartimentelor de specialitate și avizele comisiilor se întocmesc în procedură de urgență, cel târziu odată cu proiectul hotărârii. După întocmire, rapoartele de specialitate și documentația aferentă vor fi asumate prin semnătură de către persoanele responsabile din cadrul compartimentelor de resort și vor fi transmise, ulterior semnării, secretarului general atât pe suport fizic, cât și în format electronic, editabil și scanate. 
(13) Proiectele de hotărâri ale consiliului local, rapoartele de specialitate, precum și celelalte documente, asumate prin semnătură, se transmit comisiilor de specialitate prin mijloace de comunicație clasice sau electronice pe adresele de mail ale comisiilor de specialitate ;i pe platforma EMOL.
(14) Inițiatorul proiectului îl poate retrage sau poate renunța, în orice moment înainte de aprobarea ordinii de zi, la susținerea acestuia.
Art. 26: Cvorumul şedinţelor consiliului local
(1) Ședințele consiliului local se desfășoară legal în prezența majorității consilierilor locali în funcție. Se consideră prezenți la ședință și consilierii locali care participă prin mijloace de comunicații electronice în situații in care ședințele se desfășoară in format online, numai in situațiile  excepționale reglementate de dispozițiile Ordonanței de urgență 21/2004 privind Sistemul Naţional de Management al Situaţiilor de Urgenţă
(2) Prezența consilierilor locali la ședință este obligatorie, cu excepția cazului în care aceștia absentează motivat. Absența este considerată motivată dacă se face dovada că aceasta a intervenit din cauza:
a) unei boli care a necesitat spitalizarea sau a unei stări de sănătate pentru care s-a eliberat certificat de concediu medical;
b) unei deplasări în străinătate;
c) unor evenimente de forță majoră;
d) decesului soţiei/soţului consilierului local sau al unei rude de până la gradul al II-lea a consilierului local ales ori al soţiei/soţului acestuia, inclusiv;
e) unei urgențe medicale a soției/soțului consilierului sau a unei rude de până la gradul al Il-ea inclusiv;
f) în cazul căsătoriei consilierului local sau al unei rude de până la gradul al II-lea a consilierului local, inclusiv;
g) în cazul botezului unei rude de până la gradul al III-lea a consilierului local inclusiv;
h) unei delegații în interesul comunității locale sau în interesul serviciului;
i) participării la cursuri de pregătire, formare și perfecționare profesională;
j) concediului de odihnă;
k) unor obligații profesionale intervenite la data si ora ședinței consiliul local, imposibil de amânat;
l) citarea de către instanțele de judecată sau de către organele judiciare pentru data ședinței consiliului local;
m) alte cazuri prevăzute de lege.
(3) Consilierii locali sunt obligați să își înregistreze prezența în evidența ținută de Secretarul General al Orașului Măcin, prezență care va fi menționată și în procesul-verbal.
(4) Consilierul local care nu poate lua parte la ședință este obligat să anunțe Secretarul general cu privire la această situație, prin mijloace de comunicație clasice sau electronice, să precizeze motivul absenței și să depună documentele doveditoare în acest sens sau în lipsa acestora declarație pe propria răspundere, de regulă, înainte de desfășurarea ședinței.
(5) În cazul în care consilierul local absentează nemotivat de două ori consecutiv la ședințele consiliului local, secretarul general va informa despre această situație președintele de ședință.
(6) Dacă nu s-a reușit convocarea legală a consilierului local, acesta va putea depune dovada absenței motivate în termen de 3 zile lucrătoare după încetarea situației care a determinat imposibilitatea comunicării.
(7) Consilierului local care absentează nemotivat de două ori consecutiv la ședințele consiliului local i se pot aplica următoarele sancțiuni disciplinare:
a) avertismentul;
b) chemarea la ordine;
c) retragerea cuvântului;
d) eliminarea din sala de ședință;
e) excluderea temporară de la lucrările consiliului și ale comisiei de specialitate;
f) diminuarea indemnizației lunare cu 10% pentru maximum 6 luni;
g) retragerea indemnizației lunare pentru una sau două luni. 
(8) Sancțiunile prevăzute la alin. (7) lit. a) - d) se aplică de către președintele de ședință, iar cele de la alin.(7) lit. e) - g) de către consiliul local, prin hotărâre.
(9) Sancțiunile prevăzute la alin. (7) lit. a) - e) sunt aplicabile și viceprimarilor
(10) Pentru aplicarea sancțiunilor prevăzute la alin.(7) lit. e), cazul se transmite comisiei de specialitate care are în obiectul de activitate și aspectele juridice, aceasta prezentând un raport întocmit pe baza cercetărilor efectuate, inclusiv a explicațiilor furnizate de cel în cauză.
Art. 27: Desfăşurarea şedinţelor consiliului local
(1) Ședințele consiliului local sunt publice. Acestea se desfășoară cu participarea fizică a consilierilor locali comunicate în documentul de convocare prevăzut la art. 23 alin. (6). În situații excepționale, ședințele se pot desfășura prin mijloace de comunicație electronice în  conformitate cu art 23 alin (6) c) din prezentul regulament,  numai în cazul unor  situații excepționale ce sunt reglementate de dispozițiile Ordonanței de urgență 21/2004 privind Sistemul Naţional de Management al Situaţiilor de Urgenţă
(2) Caracterul public al ședințelor consiliului local este dat de:
a) accesul celor interesați, în condițiile legii, la procesele-verbale ale ședințelor consiliului local;
b) accesul celor interesați, în condițiile legii, la proiectele de hotărâri, la hotărârile consiliului local, precum și la instrumentele de prezentare și de motivare a acestora;
c) posibilitatea cetățenilor cu domiciliul sau reședința în Orașul Măcin de a asista la ședințele consiliului local și/sau de a le urmări prin mijloace de comunicație electronice. Accesul în sala de ședințe se va face în limita locurilor disponibile cu precăderea dată de interesul față de materialele înscrise pe ordinea de zi pe baza actului de identitate și cu înregistrarea într-un registru special, pe baza consimțământului referitor la datele cu caracter personal și cu respectarea ordinii și liniștii publice;
(3) Înregistrările oficiale ale ședințelor publice ale Consiliului Local al Orașului Măcin se difuzează audio-video prin mijloace de comunicație electronice cu respectarea prevederilor legale privind datele cu caracter personal, pe canale aprobate de Consiliul Local al orașului Măcin. Aceste înregistrări vor avea marcat vizibil pe înregistrare textul: ‚Ședința Consiliului Local al orașului Măcin din data: se înscrie data la care a avut loc ședința’ și sigla oficială a orașului. Canale de comunicații electronice oficiale pentru difuzarea înregistrărilor ședințelor Consiliului Local  fac obiectul unor hotărâri ale Consiliului Local al orașului Măcin și se actualizează de câte ori este nevoie funcție de evoluția mijloacelor electronice de comunicație. Sunt interzise distribuirea altor materiale pe canalele de comunicare oficiale ale Consiliului Local Măcin care nu includ activitățile Consiliului Local Măcin.
(4) Transmisiile în direct sau înregistrările realizate de către participanții la ședințe (cetățeni sau consilieri) cu mijloace și pe canale de comunicații personale, se pot face prin solicitare scrisă sau verbală adresată președintelui de ședință care va supune cererea spre aprobare Consiliului Local. Acordul se obține cu majoritate simplă. Aceste înregistrări nu au caracter oficial și nu pot conține marcaje legate de însemnele oficiale ale orașului sau Consiliului Local Măcin, răspunderea pentru încălcarea unor prevederi legale aparținând în totalitate persoanei care realizează transmisia sau înregistrarea.
(5) Primarul participă la ședințele consiliului local și dispune măsurile necesare pentru pregătirea și desfășurarea în bune condiții a acestora.
(6) Lucrările ședințelor se desfășoară în limba română.
(6)La lucrările consiliului local pot asista și lua cuvântul, fără drept de vot, prefectul, președintele consiliului județean sau reprezentanții acestora, deputații și senatorii, miniștrii și ceilalți membri ai Guvernului, secretarii și subsecretarii de stat, conducătorii serviciilor publice deconcentrate ale ministerelor și ale celorlalte organe centrale, conducătorii compartimentelor de resort și conducătorii organismelor prestatoare de servicii publice sau de utilitate publică din orașul Măcin, în problemele ce privesc domeniile lor de responsabilitate, precum și alte persoane interesate, în condițiile prevăzute în regulamentul de organizare și funcționare a consiliului local. Președintele de şedinţă poate oferi invitaților posibilitatea de a se exprima cu privire la problemele aflate pe ordinea de zi.
(7) Primarul participă la ședințele consiliului local și are dreptul să își exprime punctul de vedere asupra tuturor problemelor înscrise pe ordinea de zi, precum și de a formula amendamente de fond sau de formă asupra oricăror proiecte de hotărâri, inclusiv ale altor inițiatori. Punctul de vedere al primarului se consemnează în mod obligatoriu în procesul verbal ala ședinței.
(8) Participarea persoanelor interesate la lucrările ședințelor publice ale consiliului local se va face în condițiile art. 27, cu respectarea prealabilă a următoarelor etape:
a) anunțul privind ședința consiliului local se face prin mijloace de comunicații clasice și electronice, cu cel puțin 3 zile înainte de desfășurarea ședințelor ordinare și cu cel puțin 24 de ore înaintea ședințelor extraordinare convocate în termen de 3 zile, cu excepția situațiilor în care consiliului local este convocat de îndată în ședințe extraordinare;
b) acest anunț trebuie adus la cunoștința cetățenilor și a asociațiilor legal constituite care au prezentat sugestii și propuneri în scris, cu valoare de recomandare, referitoare la proiectele de hotărâre cu caracter normativ care urmează să fie dezbătute în ședința consiliului local prin mijloace de comunicații clasice sau electronice,;
c) anunțul va conține data, ora și locul de desfășurare a ședinței consiliului local, precum și proiectul ordinii de zi.
(9) La ședințele comisiei vor participa conducătorii compartimentelor de resort care au întocmit rapoartele la proiectele de hotărâre înscrise pe ordinea de zi a ședinței sau înlocuitorii acestora.
(10) Consilierii locali își pot exprima opiniile politice, pot adresa întrebări și interpelări la începutul ședinței consiliului local, în ordinea înscrierii la cuvânt, consemnată de către președintele de ședință. La începutul ședinței după consemnarea înscrierilor la cuvânt președintele de ședință propune și supune la vot timpul alocat pentru luările de cuvânt ale fiecărui grup politic, cu majoritate simplă
(11) Dezbaterea proiectului de hotărâre sau a problemelor se face, de regulă, în ordinea în care acestea sunt înscrise pe ordinea de zi aprobată în conformitate cu prevederile Ordonanței de urgență a Guvernului nr. 57/2019, cu modificările și completările ulterioare, și ale prezentului regulament sau într-o altă ordine aprobată cu majoritate simplă.
(12) Președintele de ședință este obligat să asigure luarea cuvântului de către inițiator pentru susținerea proiectului de hotărâre ori de câte ori acesta o solicită.
(13) Consilierii locali participă la dezbateri în ordinea înscrierii la cuvânt. Consilierii locali sunt obligați ca în cuvântul lor să se refere exclusiv la problema care formează obiectul dezbaterii. Luările de cuvânt cu privire la proiectul hotărâre supus dezbaterii au loc obligatoriu anterior supunerii la vot. Nerespectarea acestor prevederi atrage aplicarea sancțiunilor prevăzute la art. 75 din prezentul regulament.
(14) Președintele de ședință are dreptul să limiteze durata luărilor de cuvânt, în funcție de obiectul dezbaterii. În acest scop el poate propune consiliului local spre aprobare timpul alocat fiecărui vorbitor, precum și timpul total de dezbatere a proiectului.
(15) Președintele de ședință permite oricând unui consilier local să răspundă într-o problemă de ordin personal, în probleme prevăzute de prezentul regulament sau atunci când a fost nominalizat de un alt vorbitor.
(16) Președintele de ședință sau reprezentantul oricărui grup de consilieri locali poate propune încheierea dezbaterii unei probleme puse în discuția consiliului local. Propunerea de încheiere a dezbaterii se supune votului, iar discuțiile se sistează dacă propunerea este adoptată cu majoritate simplă.
(17) Este interzisă adresarea de insulte sau calomnii de către consilierii locali prezenți la ședință, precum și dialogul dintre vorbitori și persoanele aflate în sală.
(18) Asupra proiectelor de hotărâri au loc dezbateri generale și pe articole, consilierii locali, precum și ceilalți inițiatori prezenți la ședință putând formula amendamente de fond sau de formă, in scris si verbal.
(19) Amendamentele formulate în scris pot fi depuse de  oricare dintre consilierii locali, un grup de consilieri locali sau o comisie de specialitate. Inițiatorul unui amendament îl poate retrage sau poate renunța la susținerea acestuia, în orice moment înainte de vot. În acest caz, amendamentul nu se mai supune la vot.
(20) Amendamentele la proiectele de hotărâri ale consiliului local formulate în scris conțin următoarele elemente:
a) inițiatorul sau inițiatorii;
b) titlul proiectului de hotărâre a consiliului local amendat și numărul acestuia de pe proiectul ordinii de zi;
c) tipul amendamentului: modificare/completare;
d) textul inițial;
e) textul amendamentului formulat;
f) motivația amendamentului;
g) semnătura persoanei care propune amendamentul.
(21) Secretarul General al Orașului Măcin numerotează amendamentele depuse pentru fiecare proiect de hotărâre a consiliului local în ordine crescătoare a articolelor din cadrul proiectului de hotărâre în cauză. Secretarul general numerotează amendamentele depuse ținând cont de ordinea textelor asupra cărora se formulează amendamente în cadrul proiectului de hotărâre a consiliului local. În cazul în care două sau mai multe amendamente se referă la același text din cadrul proiectului de hotărâre a consiliului local, acestea se numerotează în ordinea în care au fost primite de către secretarul general.
(22) În condițiile în care amendamentele propuse impun modificări de fond în conținutul proiectului de hotărâre, la propunerea primarului, a secretarului general sau a consilierilor locali și cu acordul majorității consilierilor prezenți, președintele de ședință transmite proiectul de hotărâre, în vederea reexaminării  de către compartimentele de specialitate. 
(23) Amendamentele se supun votului consiliului local în ordinea numerotării lor. Dacă s-a adoptat un amendament, celelalte amendamente care cuprind prevederi contrare amendamentului adoptat se socotesc respinse fără a mai fi supuse votului.
(24) După supunerea la vot a tuturor amendamentelor se supune la vot proiectul de hotărâre a consiliului local în forma cu amendamentele aprobate.
(25) Supunerea la vot în timpul ședințelor Consiliului Local a unei situații procedurale nu constituie hotărâre a consiliului local ca act administrativ. Menționarea acestor situații procedurale, precum și rezultatul votului se fac obligatoriu în procesul-verbal al ședinței.
(26) Respingerea unui proiect de hotărâre a consiliului local înscris pe ordinea de zi, precum și orice supunere la vot a unei propuneri înscrise pe ordinea de zi nu constituie o hotărâre a consiliului local ca act administrativ, în acest caz menționându-se doar rezultatul votului în procesul-verbal fără redactarea unei hotărâri a consiliului local.
(27) Propunerile făcute în rapoartele incluse în ordinea de zi a ședințelor vor fi supuse aprobării Consiliului Local, fiecare în parte, cea/cele aprobată/aprobate urmând să facă obiectul unor proiecte de hotărâri promovate de primar sau de consilieri, cu consultarea celor care le-au redactat. Rapoartele care nu cuprind propuneri  pentru inițierea unor proiecte de hotărâri au caracter de informări.
(28) Consiliul Local va lua act de conținutul informărilor cuprinse în ordinea de zi a ședințelor și, acolo unde va fi cazul, va solicita promovarea unor proiecte de hotărâri care vor fi înscrise pe ordinea a ședințelor următoare. 
(29) Propunerile făcute de consilieri sau de primar în timpul dezbaterilor din ședințele consiliului local pot face obiectul unor proiecte de hotărâri inițiate de către aceștia.
(30) Propunerile făcute de alte persoane cu prilejul participării la ședințele Consiliului Local și ale comisiilor de specialitate pot face obiectul unor proiecte de hotărâri inițiate în condițiile legii.
(31) Elaborarea proiectelor de hotărâri potrivit alin. 27) - 30) se va face cu respectarea procedurilor prevăzute în prezentul regulament. 
(32) Sinteza dezbaterilor din ședințele Consiliului Local, precum și modul în care și-a exercitat votul fiecare consilier local în parte se consemnează într-un proces-verbal, întocmit de personal cu atribuții în acest sens, din cadrul aparatului de specialitate al primarului, semnat de Președintele de ședință și de Secretarul General al Orașului Măcin. 
(33) Președintele de ședință, împreună cu Secretarul General al Orașului Măcin, își asumă, prin semnătură, responsabilitatea veridicității celor consemnate.
(34) Înregistrarea audio-video oficială realizată în timpul desfășurării ședinței Consiliului Local, de către personalul desemnat de Secretarul General al Orașului Măcin, va fi copiată integral, nemodificată, de pe dispozitivul de înregistrare și stocată în formă brută, pe un server de fișiere securizat hardware și software și neconectat permanent la rețeaua de calculatoare a primăriei, aflat în responsabilitatea Secretarului General al Orașului Măcin. Această înregistrare este singura opozabilă procesului verbal al ședinței Consiliului Local. Pornirea înregistrării se face din momentul în care Președintele de ședință declară deschise lucrările ședinței Consiliului Local până la momentul în care sunt declarate închise lucrările ședinței curente. Alte copii ale înregistrării ședinței se pot stoca în calculatoarele aflate la dispoziția personalului din Primăria orașului Măcin pentru a putea fi consultate de personal sau, la cerere, de către cetățeni în baza prevederilor legale și difuzate în concordanță cu prevederile art. 27 alin (3) din prezentul regulament.
(35) La începutul fiecărei ședințe, Președintele de ședință sau Secretarul General al Orașului Măcin supune spre aprobare procesul-verbal al ședinței anterioare. Consilierii locali și primarul au dreptul ca, în cadrul ședinței curente a consiliului local, să conteste conținutul procesului-verbal și să ceară menționarea exactă a opiniilor exprimate în ședința anterioară. În acest scop se va folosi înregistrarea oficială stocată pe serverul, dispozitivul dedicat acestui scop.
(36) Procesul-verbal semnat de președintele de ședință și de către secretarul general, precum și documentele care au fost dezbătute în ședința anterioară se depun într-un dosar special al ședinței respective, care se numerotează și se sigilează de Președintele de ședință și de Secretarul General al Orașului Măcin, după aprobarea procesului-verbal, sau de către persoana cu atribuții în acest sens.
(37) În termen de 3 zile de la data aprobării procesului-verbal al ședinței, Secretarul General al Orașului Măcin prin mijloace de comunicații clasice și electronice, a procesului-verbal al ședinței. Înregistrarea audio-video se publică în concordanță cu art. alin (3) din prezentul regulament.
(38) În aplicarea prevederilor alin. 22), prin modificări de fond se înțelege:
a) modificarea și/sau completarea care afectează concepția generală ori caracterul unitar al proiectului de hotărâre;
b) modificarea și/sau completarea care privește întregul ori cea mai mare parte a proiectului de hotărâre. 
(39) Pentru a putea fi dezbătut amendamentul formulat in scris, acesta trebuie depus la secretarul general cel mai târziu în ziua ședinței consiliului local, cu cel puțin 2 ore înainte de ora programata pentru începerea ședinței Consiliului Local.

SECŢIUNEA 3: Procedura de vot

 Art. 28: Adoptarea hotărârilor consiliului local
(1) În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz.
(2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de Consiliul Local al Orașului Măcin cu majoritatea calificată definită la art. 5 lit. dd) din Ordonanța de urgență a Guvernului nr. 57/2019, cu modificările și completările ulterioare, de două treimi din numărul consilierilor locali în funcție, respectiv 16 voturi.
(3) Se adoptă cu majoritatea absolută prevăzută la art. 5 lit. cc) din Ordonanța de urgență a Guvernului nr. 57/2019, cu modificările și completările ulterioare, a consilierilor locali în funcție următoarele hotărâri ale consiliului local: 
a) hotărârile privind bugetul local;
b) hotărârile privind contractarea de împrumuturi, în condițiile legii;
c) hotărârile prin care se stabilesc impozite și taxe locale;
d) hotărârile privind participarea la programe de dezvoltare județeană, regională, zonală sau de cooperare transfrontalieră;
e) hotărârile privind organizarea și dezvoltarea urbanistică a localităților și amenajarea teritoriului;
f) hotărârile privind asocierea sau cooperarea cu alte autorități publice, cu persoane juridice române sau străine;
g) hotărârile privind administrarea patrimoniului;
h) hotărârile privind participarea cu împrumuturi, capital sau cu bunuri, după caz, în numele și în interesul colectivităților locale, la înființarea, funcționarea și dezvoltarea unor organisme prestatoare de servicii publice și de utilitate publică de interes local;
i) hotărârea privind aprobarea regulamentului de organizare și funcționare al consiliului local;
j) hotărârile privind înființarea comisiilor speciale și mixte;
k) hotărârile privind aplicarea de sancțiuni, în condițiile legii, pentru consilierii locali.
l) alte hotărâri prevăzute de regulamentul de organizare și funcționare al Consiliului Local
(4) În cazul excepțional al ședințelor desfășurate prin utilizarea mijloacelor de comunicație electronice, consilierii locali trebuie să asigure, în mod expres, transmisie audio-video pe toată perioada ședinței iar dacă din motive tehnice, nu este posibil acest lucru, consilierii respectivi vor fi considerați absenți motivat. Validarea participării se va face printr-un cod de validare transmis prin mijloace de comunicație electronice corespunzătoare (e-mail și/sau SMS) fiecărui consilier cu cel mult 10 minute înainte de începerea ședinței. Validarea prezenței se va face de către Secretarul General al orașului Măcin prin apel nominal al fiecărui consilier la care acesta răspunde: prezent, și rostește în clar în fața camerei de luat vederi pe care o folosește codul de validare primit. Consilierii care nu pot realiza acest lucru vor fi considerați absenți. După îndeplinirea acestei proceduri se verifică de către Secretarul General al orașului Măcin dacă este realizat cvorumul și ședința poate începe respectând regulamentul de funcționare al Consiliului Local. Votul va exprimat verbal, în clar, de către fiecare consilier, în ordine alfabetică, prin rostirea în fața camerei de luat vederi a cuvintelor: Pentru, Împotrivă, Abținere   funcție de decizia fiecăruia conform cu Art. 27 alin(14) din prezentul regulament.   Dacă în timpul desfășurării ședinței apar probleme tehnice care împiedică comunicația cu unul sau mai mulți dintre participații validați, ședința va fi anulată și se va reprograma la o dată și o oră ulterioară cât mai apropiată temporal inclusiv în aceiași zi cu respectarea integrală a procedurii. Ședințele în acest format vor fi înregistrate audio-video. 
(5) Votul consilierilor locali este individual și poate fi deschis sau secret. Abținerile se numără la voturile împotrivă. 
(6) Votul deschis se exprimă prin oricare din următoarele modalități::
a) prin ridicarea mâinii ;
b) prin apel nominal, efectuat de președintele de ședință;
c) electronic cu dispozitive specializate.
(7) Votul deschis se exprimă, de regulă, electronic atât în cazul ședințelor cu prezență fizică cât și în cazul celor desfășurate în sistem online.
(8) Dispozitivul care permite consilierului local accesul la mijloacele electronice de vot este personal. Utilizarea mai multor dispozitive de vot de către același consilier este interzisă. Nerespectarea interdicției atrage aplicarea sancțiunilor prevăzute în prezentul regulament. 
(9) În situația în care se constată că votul unui consilier nu a fost înregistrat electronic și persoana în cauză declară că a respectat procedura de vot, se va aplică votul prin apel nominal.
(10) Consiliul local poate stabili ca unele hotărâri să fie luate prin vot secret. Hotărârile cu caracter individual cu privire la persoane sunt luate întotdeauna prin vot secret, cu excepțiile prevăzute de lege.
(11) Pentru exercitarea votului secret se folosesc buletine de vot.
(12) Redactarea buletinelor de vot trebuie să fie fără echivoc cu menționarea opțiunii de vot
“pentru” și “împotrivă”. 
(13) Exercitarea votului pe bază de buletine de vot se face într-o cabină de vot special amenajată în sala de ședință a Consiliului Local al Orașului Măcin, după următoarea procedură: fiecare consilier primește un singur buletin de vot, pe care sunt trecute titlul proiectului de hotărâre supus votului și/sau numele tuturor candidaților, după caz, precum și o ștampilă cu mențiunea "Votat"; în cabina de vot este permis accesul unui singur consilier, care își poate exprima opțiunea de vot prin aplicarea ștampilei "Votat" pe opțiunea aleasă; Sunt nule buletinele de vot:
· de un alt model decât cel remis de către secretarul general
· pe care nu a fost aplicată ștampila "Votat"
· la care ștampila este aplicată pe ambele cuvinte prevăzute la alin. (12)
· la care ștampila este aplicată în afara patrulaterelor conținând cuvinte prevăzute la alin. (12)
Votul este valabil și în cazul în care, deși ștampila aplicată a depășit limitele patrulaterului, opțiunea alegătorului este evidentă. Buletinele de vot nule nu intră în calculul voturilor valabil exprimate.
(13) Buletinele de vot se introduc într-o urnă.
(14) Votarea prin apel nominal se desfășoară în modul următor: președintele de ședință explică obiectul votării și sensul cuvintelor "pentru", "împotrivă" și „abținere”. Secretarul general va da citire numelui și prenumelui fiecărui consilier local, în ordine alfabetică. Consilierul local nominalizat se ridică și propune cuvântul "pentru", "împotrivă" sau „abținere” în funcție de opțiunea sa.
(15) Dacă pe parcursul desfășurării ședinței nu este întrunită majoritatea legală necesară pentru adoptarea proiectului de hotărâre, președintele de ședință amână votarea până la întrunirea acesteia.
(16) Dacă în urma dezbaterilor din ședința consiliului local se impun modificări de fond în conținutul proiectului de hotărâre, la propunerea primarului, a secretarului sau a consilierilor locali și cu acordul majorității consilierilor locali prezenți, Președintele de ședință retransmite proiectul de hotărâre, în vederea reexaminării de către inițiator și de către compartimentele de specialitate.
(17) Proiectele de hotărâri respinse de consiliul local nu pot fi readuse în dezbaterea acestuia în cursul aceleiași ședințe.
Art. 29: Semnarea și contrasemnarea hotărârilor consiliului local
(1) După desfășurarea ședinței, hotărârile consiliului local se semnează de către Președintele de ședință și se contrasemnează, pentru legalitate, de către Secretarul General al Orașului Măcin.
(2) Președintele de ședință poate refuza să semneze o hotărâre adoptată a Consiliului Local numai în scris, printr-o declarație care se atașează la dosarul ședinței. Președintele de ședință nu poate refuza verbal semnarea hotărârilor adoptate.
(3) În situația în care Președintele de ședință a refuzat semnarea unei hotărâri adoptate respectând procedura de la articolul precedent, hotărârea consiliului local se semnează de către cel mai în vârstă consilier și de către cel mai tânăr consilier dintre consilierii locali participanți la ședință.
(4) În cazul în care președintele de ședință din motive obiective nu poate semna hotărârile adoptate, respectiv se află în una din situațiile prevăzute la art. 26 alin. (2) acestea vor fi semnate de către cel mai în vârstă consilier și de către cel mai tânăr consilier dintre consilierii locali participanți la ședință. 
(5) În situația în care unul sau ambii consilieri prevăzuți la alin. 3) și 4) refuză/nu pot semna din motive obiective hotărârile adoptate, acestea vor fi semnate de următorul sau următorii consilieri, după caz, în ordinea vârstei. 
(6) Secretarul General al Orașului Măcin nu contrasemnează hotărârea în cazul în care consideră că aceasta este ilegală. În acest caz, în următoarea ședință a consiliului local depune în scris și expune în fața acestuia opinia sa motivată, care se consemnează în procesul-verbal al ședinței.

SECŢIUNEA 4: Dispoziţii privind actele administrative adoptate de consiliul local

 Art. 30: Tipuri de hotărâri adoptate de consiliul local
(1) În exercitarea atribuțiilor ce le revin, Consiliul Local al Orașului Măcin adoptă hotărâri cu caracter normativ sau individual, a căror evidentă se ține într-un registru  electronic (Monitorul Oficial Local )pe serverul de fișiere securizat utilizat și pentru stocarea înregistrărilor video ale ședințelor. Documentele în format electronic, vor fi semnate electronic, cu semnătura electronică personală, de către persoanele care au semnat și formatele clasice. Copii ale documentelor în format electronic, semnate electronic, pot fi stocate și pe calculatoarele personalului care operează cu acestea.
(2) În organizarea executării sau executării în concret a legii, consiliul local adoptă sau încheie, după caz, și alte acte juridice prin care se nasc, se modifică sau se sting drepturi și obligații.
Art. 31: Comunicarea și aducerea la cunoștința publică a hotărârilor consiliului local
(1) Secretarul General al Orașului Măcin comunică hotărârile consiliului local prefectului în cel mult 10 zile lucrătoare de la data adoptării.
(2) Hotărârile consiliului local se comunică primarului.
(3) Comunicarea, însoțită de eventualele obiecții motivate cu privire la legalitate, se face în scris de către Secretarul General al Orașului Măcin și se înregistrează într-un registru special destinat acestui scop. 
(4) Hotărârile se aduc la cunoștința publică și se comunică, în condițiile legii, prin grija Secretarul General al Orașului Măcin prin mijloace de comunicare clasice și electronice.
(5) Hotărârile, documentele și informațiile financiare, precum și alte documente prevăzute de lege se publică, pentru informare, în format electronic și în monitorul oficial local.
Art. 32: Hotărârile consiliului local cu caracter normativ
(1) Hotărârile cu caracter normativ devin obligatorii de la data aducerii lor la cunoștința publică prin mijloace de comunicare clasice și electronice.
(2) Aducerea la cunoștința publică a hotărârilor cu caracter normativ se face în termen de 5 zile de la data comunicării oficiale către prefect.
Art. 33: Modalităţi de aducere la cunoştinţa publică a hotărârilor consiliului local cu caracter normativ
(1) Aducerea la cunoștința publică a hotărârilor cu caracter normativ se realizează prin:
a) mijloace de comunicare electronice: publicare pe pagina de internet a Primăriei Măcin și Monitorul Oficial electronic;
b) mijloace de comunicare clasice: afișare într-un spațiu accesibil publicului, de la sediul Orașului Măcin;
c) publicare în mass-media locală clasică și electronică.
(2) Secretarul General al Orașului Măcin asigură aducerea la cunoștința publică, potrivit alin. (1).
Art. 34: Hotărârile consiliului local cu caracter individual
(1) Comunicarea hotărârilor cu caracter individual către persoanele cărora li se adresează se face în cel mult 5 zile de la data comunicării oficiale către prefect prin mijloace de comunicare clasice și/sau electronice.
(2) Hotărârile cu caracter individual produc efecte juridice de la data comunicării către persoanele cărora li se adresează.
Art. 35: Verificarea legalităţii actelor administrative
(1) Hotărârile consiliului local sunt supuse controlului de legalitate exercitat de către prefect conform prevederilor art. 255 din Ordonanța de urgență a Guvernului nr. 57/2019, cu modificările și completările ulterioare.

SECŢIUNEA 5: Folosirea limbii minorităţii naţionale 
Art. 36: Limba oficială și folosirea limbii minorităţilor naţionale
(1) În raporturile dintre cetățeni și autoritățile administrației publice locale din Orașului Măcin se folosește limba română.
(2) Actele oficiale se întocmesc în mod obligatoriu în limba română, sub sancțiunea nulității.
SECŢIUNEA 6: Dispoziţii privind participarea cetăţenilor la procesul de elaborare și dezbatere a proiectelor de hotărâri
 Art. 37: Iniţiativa cetăţenească
(1) Cetățenii pot propune Consiliului Local al Orașului Măcin pe a cărui rază teritorială domiciliază, spre dezbatere și adoptare, proiecte de hotărâri.
(2) Promovarea unui proiect de hotărâre se poate face de unul sau de mai mulți cetățeni cu drept de vot, dacă acesta este susținut prin semnături de cel puțin 5% din populația cu drept de vot înscrisă în Registrul electoral cu domiciliul sau reședința în Orașului Măcin.
(3) Inițiatorii depun la Secretarul General al Orașului Măcin forma propusă pentru proiectul de hotărâre. Proiectul este adus spre informare publică de către Secretarului General al orașului Măcin prin mijloace de comunicare clasice și electronice.
(4) Inițiatorii asigură întocmirea listelor de susținători pe formulare puse la dispoziție de Secretarul General al Orașului Măcin.
(5) Listele de susținători cuprind numele, prenumele și domiciliul, seria și numărul actului de identitate și semnăturile susținătorilor.
(6) Listele de susținători pot fi semnate numai de cetățenii cu drept de vot înscriși în Registrul electoral cu domiciliul sau reședința în Orașul Măcin.
(7) După depunerea documentației și verificarea acesteia de către Secretarul General al Orașului Măcin, proiectul de hotărâre urmează procedurile regulamentare de lucru ale Consiliului local.

Art. 38: Principii și reguli în asigurarea transparenţei decizionale de către consiliul local în raporturile cu cetăţenii
(1) Pentru asigurarea transparenței decizionale în raporturile cu cetățenii, consiliul local va respecta următoarele principii:
a) informarea în prealabil, din oficiu, a persoanelor asupra problemelor de interes public care urmează să fie dezbătute de consiliul local, precum și asupra proiectelor de hotărâre cu caracter normativ mijloace de comunicare clasice și electronice;
b) consultarea cetățenilor și a asociațiilor legal constituite la inițiativa consiliului local, în procesul de elaborare a proiectelor de hotărâre cu caracter normativ;
c) participarea activă a cetățenilor la luarea deciziilor administrative și în procesul de elaborare a proiectelor de hotărâre cu caracter normativ. 
(2) Se vor respecta următoarele reguli:
a) ședințele consiliului local sunt publice, în condițiile legii;
b) dezbaterile vor fi consemnate în procesul-verbal al ședinței consiliului local și făcute publice, în condițiile legii mijloace de comunicare clasice și electronice;
c) hotărârile de consiliu local adoptate în ședințele consiliului local vor fi înregistrate, arhivate și, după caz, aduse la cunoștința publică, în condițiile legii și ale prezentului regulament.
(3) Prevederile alin. (2) nu se aplică în cazul procesului de elaborare a hotărârilor de consiliu local și în cel al ședințelor în care sunt prezentate:
a) informații privind apărarea națională, siguranța națională și ordinea publică la nivel național, precum și deliberările care fac parte din categoria informațiilor clasificate, potrivit legii;
b) valorile, termenele de realizare și datele tehnico-economice ale activităților comerciale sau financiare, dacă publicarea acestora aduce atingere principiului concurenței neloiale, potrivit legii;
c) datele personale, cu excepția situației în care este îndeplinită cel puțin una din condițiile prevăzute la art. 6 din REGULAMENTUL nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)
 .
Art.39: Adunările cetăţeneşti
(1) Cetățenii Orașului Măcin pot fi consultați și prin adunări cetățenești organizate pe cartiere sau străzi.
(2) Convocarea și organizarea adunărilor cetățenești se fac de către primar, la inițiativa acestuia ori a unei treimi din numărul consilierilor în funcție.
(3) Convocarea adunării cetățenești se face prin aducerea la cunoștința publică a scopului, datei și a locului unde urmează să se desfășoare aceasta mijloace de comunicare clasice și electronice.
(4) Adunarea cetățenească este valabil constituită în prezența majorității cetățenilor cu drept de vot și adoptă propuneri cu majoritatea celor prezenți.
(5) Propunerile se consemnează într-un proces-verbal și se înaintează primarului, care le supune dezbaterii consiliului local în prima ședință, în vederea stabilirii modalităților concrete de realizare și de finanțare, dacă este cazul.
(6) Soluția adoptată de consiliul local se aduce la cunoștința publică prin grija Secretarului General al Orașului Măcin.

CAPITOLUL V: Dizolvarea consiliului local 

Art. 40: Situaţiile de dizolvare a consiliului local
(1) Consiliul local se dizolvă de drept sau prin referendum local. Consiliul local se dizolvă de drept:
a) în cazul în care acesta nu se întrunește cel puțin într-o ședință ordinară sau extraordinară, pe durata a patru luni calendaristice consecutive, deși a fost convocat conform prevederilor legale;
b) în cazul în care nu a adoptat nicio hotărâre în 3 ședințe ordinare sau extraordinare ținute pe durata a patru luni calendaristice consecutive;
c) în cazul în care numărul consilierilor locali în funcție este mai mic decât jumătatea numărului membrilor consiliului local și nu a putut fi completat cu supleanți;
(2) Primarul, Viceprimarii, Secretarul General, Prefectul sau orice altă persoană interesată sesizează instanța de contencios administrativ cu privire la cazurile prevăzute la alin. (1). Instanța analizează situația de fapt și se pronunță cu privire la dizolvarea consiliului local. Hotărârea instanței este definitivă și se comunică prefectului. 

Art. 41: Referendumul local
(1) Consiliul local poate fi dizolvat prin referendum local, organizat în condițiile legii. Referendumul se organizează ca urmare a cererii adresate în acest sens prefectului de cel puțin 25% din numărul cetățenilor cu drept de vot înscriși în Registrul electoral cu domiciliul sau reședința în Orașul Măcin.
(2) Cererea cuprinde motivele ce au stat la baza acesteia, numele și prenumele, data și locul nașterii, seria și numărul buletinului sau ale cărții de identitate și semnătura olografă ale cetățenilor care au solicitat organizarea referendumului.

Art. 42: Organizarea referendumului local
(1) Cheltuielile pentru organizarea referendumului local se suportă din bugetul Orașului Măcin.
(2) Referendumul local este organizat de către o comisie numită prin ordin al prefectului, compusă dintr-un reprezentant al prefectului, câte un reprezentant al primarului, al consiliului local și un judecător de la judecătoria Orașului Măcin. Secretariatul comisiei este asigurat de instituția prefectului.
(3) Referendumul local este valabil dacă s-au prezentat la urne cel puțin 30% din numărul total al locuitorilor cu drept de vot înscriși în Registrul electoral cu domiciliul sau reședința în Orașul Măcin. Activitatea consiliului local încetează înainte de termen dacă s-au pronunțat în acest sens cel puțin jumătate plus unu din numărul total al voturilor valabil exprimate, iar rezultatul referendumului a fost validat în condițiile legii.

Art.43: Organizarea alegerilor după dizolvarea consiliului local sau după validarea rezultatului referendumului
(1) În termen de maximum 90 de zile de la rămânerea definitivă a hotărârii judecătorești prin care s-a constatat dizolvarea consiliului local sau, după caz, de la validarea rezultatului referendumului se organizează alegeri pentru un nou consiliu local.
(2) Stabilirea datei pentru organizarea alegerii noului consiliu local se face de către Guvern, la propunerea autorităților cu atribuții în organizarea alegerilor locale, pe baza solicitării prefectului.

Art. 44: Rezolvarea treburilor publice curente în cazul dizolvării consiliului local 
(1) În situația în care consiliul local a fost dizolvat în condițiile art. 143 din Ordonanța de urgență a Guvernului nr. 57/2019, până la constituirea noului consiliu local, atribuțiile acestuia, prevăzute la art. 129 din Ordonanța de urgență a Guvernului nr. 57/2019, sunt exercitate de către primar, prin emiterea de dispoziții, care sunt supuse controlului de legalitate al prefectului. Dispozițiile astfel emise sunt supuse aprobării noului consiliu local, în termen de maximum 90 de zile de la data constituirii acestuia, sub sancțiunea încetării efectelor lor.
(2) În situația excepțională în care consiliul local a fost dizolvat în condițiile art. 143 din Ordonanța de urgență a Guvernului nr. 57/2019, iar primarul se află în imposibilitatea exercitării atribuțiilor sale ca urmare a încetării sau suspendării mandatului său ori a altor situații prevăzute de lege, secretarul general al unității/subdiviziunii administrativ-teritoriale rezolvă problemele curente ale orașului, cu respectarea competențelor și atribuțiilor ce îi revin potrivit legii.
(3) În situația excepțională în care Consiliul local a fost dizolvat în condițiile art. 40, primarul se află în imposibilitatea exercitării atribuțiilor sale ca urmare a încetării sau suspendării mandatului său ori a altor situații prevăzute de lege, iar funcția de Secretar General al Orașului Măcin este vacantă, prefectul numește prin ordin o persoană prin detașare, în condițiile pârții a VI-a titlul II din Ordonanța de urgență a Guvernului nr. 57/2019, cu modificările și completările ulterioare, care să exercite atribuțiile de Secretar General al Orașului Măcin pentru a rezolva problemele curente ale orașului, până la ocuparea funcției publice de conducere de secretar general în condițiile legii.
(4) Persoana desemnată potrivit prevederilor alin. (2) trebuie să îndeplinească condițiile de studii și vechime în specialitatea studiilor necesare pentru ocuparea funcției de Secretar General al unității/subdiviziunii administrativ-teritoriale prevăzute la partea a III-a titlul VII și la partea a VI-a titlul II din Ordonanța de urgență a Guvernului nr. 57/2019, cu modificările și completările ulterioare.
(5) În situația prevăzută la alin. (2), prin excepție de la prevederile pârții a VI-a titlul II din Ordonanța de urgență a Guvernului nr. 57/2019, cu modificările și completările ulterioare, concursul pentru ocuparea funcției publice de conducere de Secretar General al Orașului Măcin, după caz, se organizează de instituția prefectului.
(6) Numirea în funcția de Secretar General al Orașului Măcin, după caz, se face, în situația prevăzută la alin. (2) sau în situația în care procedura de organizare a concursului a fost demarată anterior situației excepționale prevăzute la alin. (2), de către prefect, dacă nu a încetat situația care a determinat imposibilitatea exercitării atribuțiilor de către primar.

CAPITOLUL VI: Dispoziții privind exercitarea mandatului de consilier local 

SECŢIUNEA 1: Exercitarea mandatului de consilier local 
Art. 45: Mandatul aleșilor locali
Mandatul consilierului local este de 4 ani și se exercită în condițiile legii.
Art. 46: Mandatarea consilierilor locali pentru reprezentarea intereselor unităţii administrativ-teritoriale
(1) Consilierii locali împuterniciți să reprezinte interesele Orașului Măcin în societăți, regii autonome de interes local, instituții de cultură, sănătate, școlarizare și alte organisme de cooperare sau parteneriat sunt desemnați, prin hotărâre a consiliului local, în condițiile legii, cu respectarea regimului incompatibilităților aplicabil și a configurației politice de la ultimele alegeri locale.
Art. 47: Reprezentarea în asociaţiile de dezvoltare intercomunitară și la nivelul operatorilor regionali
(1) Orașul Măcin este reprezentat de drept în adunările generale ale asociațiilor de dezvoltare intercomunitară și în adunările generale ale operatorilor regionali și locali de către primar. Primarul poate delega calitatea lui de reprezentant al Orașului Măcin în adunările generale către viceprimari, administratori publici, precum și oricăror alte persoane din aparatul de specialitate al primarului sau din cadrul unei instituții publice de interes local.
Art. 48: Suspendarea mandatului de consilier local
(1) Mandatul de consilier local se suspendă în următoarele situații:
a) a fost dispusă măsura arestării preventive;
b) a fost dispusă măsura arestului la domiciliu;
c) a fost însărcinat de către consiliul din care face parte, de către Guvern sau de către Parlament cu exercitarea unei misiuni în țară sau în străinătate.
(2) Măsurile prevăzute la alin. (1) lit. a) și b) dispuse în condițiile Legii nr. 135/2010 privind Codul de procedură penală, cu modificările și completările ulterioare, se comunică de îndată de către instanța de judecată prefectului care, prin ordin, în termen de maximum 48 de ore de la comunicare, constată suspendarea mandatului.
(3) Documentele corespunzătoare situației prevăzute la alin. (1) lit. c) se comunică de către emitent, în termen de 5 zile lucrătoare de la desemnare, Secretarului General și Primarului, iar în prima ședință ulterioară comunicării Consiliul Local ia act de această situație, prin hotărâre.
(4) Suspendarea durează până la încetarea situației prevăzute la alin. (1).
(5) Ordinul de suspendare emis pentru situațiile prevăzute la alin. (1) lit. a) și b), respectiv hotărârea prin care se ia act de suspendarea de drept a consilierului în condițiile alin. (1) lit. c) se comunică de îndată consilierului local, în termen de maximum 48 de ore de la emiterea ordinului, respectiv hotărârii Consiliului, după caz.
(6) În cazul în care față de consilierul local, al cărui mandat a fost suspendat în condițiile alin. (1) lit. a) și b), a fost dispusă clasarea ori renunțarea la urmărirea penală sau instanța judecătorească a dispus achitarea sau încetarea procesului penal, acesta are dreptul la despăgubiri, în condițiile legii.

Art. 49: Suspendarea mandatului viceprimarului
(1) Mandatul viceprimarului se suspendă de drept în următoarele situații:
a) a fost dispusă măsura arestării preventive;
b) a fost dispusă măsura arestului la domiciliu.
(2) Măsurile prevăzute la alin. (1), dispuse în condițiile Legii nr. 135/2010 privind Codul de procedură penală, cu modificările și completările ulterioare, se comunică de îndată de către instanța de judecată prefectului, care, prin ordin, în termen de maximum 48 de ore de la comunicare, constată suspendarea mandatului.
(3) Ordinul de suspendare se comunică, în termen de maximum 48 de ore de la emitere, viceprimarului și autorității locale.
(4) Suspendarea durează până la încetarea situației prevăzute la alin. (1).
(5) În cazul în care față de viceprimarul suspendat din funcție a fost dispusă clasarea ori renunțarea la urmărirea penală sau instanța judecătorească a dispus achitarea sau încetarea procesului penal, acesta are dreptul, în condițiile legii, la plata drepturilor salariale corespunzătoare perioadei în care a fost suspendat.

Art. 50: Încetarea mandatului de consilier local
(1) Calitatea de consilier local încetează la data declarării ca legal constituit a noului consiliu ales.
(2) Calitatea de consilier local încetează de drept înainte de expirarea duratei normale a mandatului, în următoarele cazuri:
a) demisie;
b) constatarea și sancționarea, în condițiile Legii nr. 176/2010 privind integritatea în exercitarea funcțiilor și demnităților publice, pentru modificarea și completarea Legii nr. 144/2007 privind înființarea, organizarea și funcționarea Agenției Naționale de Integritate, precum și pentru modificarea și completarea altor acte normative, cu modificările și completările ulterioare, a unei stări de incompatibilitate;
c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia;
d) lipsa nemotivată de la mai mult de 3 ședințe ordinare și/sau extraordinare consecutive ale consiliului, desfășurate pe durata a trei luni calendaristice;
e) lipsa nemotivată de la 3 întruniri ale consiliului, convocate pe durata a 3 luni calendaristice, care determină imposibilitatea desfășurării, în condițiile legii, a ședințelor ordinare și/sau extraordinare;
f) imposibilitatea exercitării mandatului pe o perioadă mai mare de 6 luni consecutive, cu excepția cazurilor prevăzute de lege;
g) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a executării pedepsei; 
h) punerea sub interdicție judecătorească;
i) pierderea drepturilor electorale;
j) pierderea calității de membru al partidului politic sau al organizației minorităților naționale pe a cărei listă a fost ales;
k) condamnarea prin hotărâre judecătorească rămasă definitivă pentru săvârșirea unei infracțiuni electorale pe durata procesului electoral în cadrul căruia a fost ales, indiferent de pedeapsa aplicată și de modalitatea de individualizare a executării acesteia;
l) deces.
(3) Data încetării de drept a mandatului, în cazurile enumerate la alin. (2) lit. a), c)-f) și l), este data apariției evenimentului sau a împlinirii condițiilor care determină situația de încetare, după caz.
(4) Data încetării de drept a mandatului, în cazul prevăzut la alin. (2) lit. b), în situația în care legalitatea raportului de evaluare prin care s-a constatat starea de incompatibilitate nu a fost contestată, este data expirării perioadei în care consilierul local are dreptul să conteste raportul de evaluare, în condițiile Legii nr. 176/2010, cu modificările și completările ulterioare.
(5) Data încetării de drept a mandatului în cazul prevăzut la alin. (2) lit. j) este data comunicării către prefect, secretarul general și către consilierul local a hotărârii forului competent să decidă asupra excluderii unui membru al partidului politic sau a organizației cetățenilor aparținând minorităților naționale pe a cărei listă consilierul local a fost ales, în situația în care legalitatea acesteia nu a fost contestată.
(6) În situațiile prevăzute la alin. (2) lit. a), c)-f) și l) constatarea încetării de drept a mandatului de consilier local, precum și vacantarea locului de consilier local se realizează printr-o hotărâre de constatare a autorității deliberative, la propunerea primarului sau a oricărui alt ales local, adoptată în prima ședință desfășurată după apariția evenimentului. Hotărârea autorității deliberative este comunicată de îndată judecătoriei competente să valideze mandatul supleantului, în condițiile art. 8, precum și consilierului local.
(7) Consiliul local are obligația de a adopta hotărârea prevăzută la alin. (6) în termen de 30 de zile de la introducerea pe proiectul ordinii de zi a referatului constatator semnat de primar și de secretarul general cu privire la una dintre situațiile prevăzute la alin. (2) lit. a), c)-f) și l). În termen de maximum 10 zile de la expirarea termenului stabilit pentru consiliul local constatarea încetării mandatului, precum și vacantarea locului de consilier local se realizează de către prefect prin ordin, în baza referatului constatator comunicat de către secretarul general, în situația neadoptării acestei hotărâri de către consiliul local, după caz.
(8) În situațiile prevăzute la alin. (2) lit. b), g)-k), constatarea încetării de drept a mandatului de consilier local, precum și vacantarea locului de consilier local se fac de către prefect prin ordin, în termen de maximum 30 de zile de la data înștiințării transmise prefectului de către autoritatea responsabilă de asigurarea integrității în exercitarea demnităților și funcțiilor publice și prevenirea corupției instituționale sau de către instanță, după caz.
(9) Ordinul prefectului emis în situațiile prevăzute la alin. (7) și (8) se transmite de îndată judecătoriei competente să valideze mandatul supleantului, în condițiile art. 8, consilierului local și secretarului general.
(10) Hotărârea consiliului are la bază, pentru situațiile prevăzute la alin. (2) lit. a), c)-f), h) și
l), un referat constatator, întocmit în maximum 3 zile de la apariția evenimentului și semnat de primar și de secretarul general. Referatul este însoțit de acte justificative. 
(11) Ordinul prefectului are la bază, pentru situațiile prevăzute la alin. (2) lit. g), i), k), înștiințările transmise prefectului de către instanță.
(12) În cazul prevăzut la alin. (2) lit. j), în termen de 30 de zile de la data comunicării hotărârii forului competent, să decidă asupra excluderii unui membru al partidului politic sau a organizației cetățenilor aparținând minorităților naționale pe a cărei listă consilierul local a fost ales, prefectul constată, prin ordin, încetarea mandatului consilierului local înainte de expirarea duratei normale a acestuia și declară vacant locul consilierului local. Ordinul prefectului se transmite de îndată judecătoriei competente să valideze mandatul supleantului, în condițiile art. 8, consilierului local și secretarului general.
(13) În cazurile prevăzute la alin. (2) lit. c)-f), hotărârea poate fi atacată de consilierul local în cauză la instanța de contencios administrativ, în termen de 10 zile de la comunicare. Instanța se pronunță în termen de cel mult 30 de zile, nefiind aplicabilă procedura de regularizare a cererii. În acest caz, procedura prealabilă nu se mai efectuează, iar hotărârea primei instanțe este definitivă.
(14) În toate cazurile, hotărârea instanței se comunică pârților, prefectului și secretarului general, care are obligația afișării acesteia la sediul Primăriei Orașului Măcin, în termen de maximum două zile de la comunicare.
(15) Funcția constatată vacantă în condițiile alin. (6)-(8) se completează cu supleantul desemnat de partidul politic, alianța politică sau alianța electorală respectivă, care este validat și depune jurământul, în condițiile art. 117 din Ordonanța de urgență a Guvernului nr. 57/2019, cu modificările și completările ulterioare, ulterior rămânerii definitive a hotărârii instanței.
(16) Încetarea mandatului de consilier local în cazul schimbării domiciliului în altă unitate administrativ-teritorială poate interveni numai după efectuarea în actul de identitate al celui în cauză a mențiunii corespunzătoare, de către organul abilitat potrivit legii.
(17) Încetarea mandatului de consilier local, în cazul demisiei, se constată în prima ședință a consiliului desfășurată după apariția evenimentului și în baza demisiei scrise înaintate secretarului general, primarului și președintelui de ședință. Hotărârea consiliului prin care se ia act de demisie și se declară vacant locul consilierului local se comunică de îndată judecătoriei competente să valideze mandatul supleantului, în condițiile art. 8.
(18) Prevederile alin. (2) lit. g)-i) și k) devin aplicabile numai după rămânerea definitivă a hotărârii judecătorești. În aceste cazuri, data respectivă este și data la care încetează de drept mandatul.
(19) În situația în care este contestată legalitatea actului prevăzut la alin. (4) sau a hotărârii prevăzute la alin. (5), data încetării de drept a mandatului este data rămânerii definitivă a
hotărârii judecătorești. 
(20) De la data încetării mandatului, consilierul local respectiv:
a) nu mai poate fi luat în calcul pentru constituirea cvorumului necesar pentru ședințele consiliului local;
b) nu mai poate participa la vot în cadrul ședințelor Consiliului Local al Orașului Măcin, precum și în cadrul comisiei de specialitate din care face parte; 
c) nu mai are dreptul la indemnizația lunară.

Art. 51: Încetarea mandatului de viceprimar ca urmare a încetării mandatului de consilier
(1) Încetarea mandatului de consilier, în condițiile art. 50 alin. (2), are ca efect încetarea de drept, la aceeași dată, și a mandatului de viceprimar al Orașului Măcin.
(2) Mandatul de viceprimar poate înceta înainte de termen în urma eliberării acestuia din funcție în condițiile art. 152 din Ordonanța de urgență a Guvernului nr. 57/2019, cu modificările și completările ulterioare

SECŢIUNEA 2: Drepturile aleșilor locali

 Art. 52: Legitimaţia și semnul distinctiv ale aleșilor locali
(1) După alegerea viceprimarilor, acestora li se înmânează legitimația, semnată de primar, precum și un semn distinctiv al calității de viceprimari. Legitimația viceprimarilor este înmânată de către Secretarul General al Orașului Măcin.
(2) După declararea ca legal constituit a consiliului local, consilierilor în funcție li se eliberează o legitimație care atestă calitatea de membru al consiliului local, semnată de primar, și primesc un semn distinctiv al calității lor de reprezentanți aleși ai colectivității locale, pe care au dreptul să îl poarte pe întreaga durată a mandatului.
(3) Modelul legitimației de viceprimar și de consilier local și modelul semnului distinctiv pentru aceştia se stabilesc prin hotărâre a Guvernului.
(4) Cheltuielile pentru confecționarea legitimațiilor, semnelor distinctive, respectiv a eșarfelor se suportă din bugetul local al Orașului Măcin.
(5) Legitimația și semnul distinctiv se pot păstra, după încetarea mandatului, cu titlu evocativ.
(6) Eșarfa în culorile drapelului național al României se poartă în mod obligatoriu la Ziua
Națională a României, la solemnități, recepții, ceremonii publice și la celebrarea căsătoriilor, indiferent de locul de desfășurare a acestora. 

Art. 53: Protecția aleșilor locali
(1) Libertatea de opinie în exercitarea mandatului alesului local pentru soluționarea și gestionarea treburilor publice în interesul colectivității locale pe care o reprezintă este garantată.
(2) Aleșii locali nu pot fi trași la răspundere juridică pentru opiniile politice exprimate în exercitarea mandatului.
(3) Reținerea, dispunerea măsurii arestării preventive, a arestului la domiciliu sau trimiterea în judecată penală a aleșilor locali, precum și faptele săvârșite care au determinat luarea măsurilor se aduc la cunoștință atât autorității administrației publice din care fac parte, cât și prefectului, în termen de cel mult 24 de ore, de către organele care au dispus măsurile respective.
(4) Pe întreaga durată a mandatului, aleșii locali se consideră în exercițiul autorității publice și se bucură de protecția prevăzută de lege.
(5) De aceeași protecție prevăzută la alin. (4) beneficiază și membrii familiei alesului local soț, soție și copii - în cazul în care agresiunea împotriva acestora urmărește nemijlocit exercitarea de presiuni asupra alesului local în legătură cu exercitarea mandatului său.

Art. 54: Grupurile de consilieri locali
(1) Consilierii locali se pot constitui în grupuri, în funcție de partidele sau alianțele politice pe ale căror liste au fost aleși, dacă sunt în număr de cel puțin 3.
(2) Consilierii locali care nu îndeplinesc condițiile prevăzute la alin. (1) pot constitui un grup prin asociere.
(3) Grupul de consilieri locali este condus de un lider, ales prin votul deschis al majorității membrilor grupului. Denumirea, componenta și conducerea grupului politic se transmit Secretarului General care informează Consiliul local asupra grupurilor politice formate.
(4) Prevederile alin. (1) și (2) se aplică și consilierilor independenți.
(5) Consilierii locali nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în consiliu cu cel puțin un consilier.
(6) În cazul fuzionării, două sau mai multe partide, care sunt reprezentate în consiliul local sau care au deja constituite grupuri, pot forma un grup distinct.
(7) Primarul Orașului Măcin, în funcție de disponibilitate, pune la dispoziția grupurilor politice spațiile și logistica necesare desfășurării activităților politice în vederea exercitării atribuțiilor legale și regulamentare.

Art. 55: Raporturile de muncă sau de serviciu deţinute anterior
(1) Pe perioada exercitării mandatului de viceprimar se suspendă contractul de muncă, respectiv raportul de serviciu al acestuia, în cadrul unei instituții sau autorități publice ori în cadrul regiilor autonome sau societăților cu capital integral ori majoritar de stat sau al unităților administrativ-teritoriale, cu excepția situațiilor prevăzute de lege.
(2) Consilierul local, al cărui raport de serviciu ori contract individual de muncă este suspendat, în condițiile legii, la data începerii exercitării mandatului, își reia activitatea în executarea aceluiași raport de serviciu sau contract individual de muncă, după caz, la încetarea mandatului de consilier local.
(3) Sunt exceptate de la suspendarea contractului de muncă sau a actului de numire cadrele didactice, cercetătorii științifici, persoanele care dețin funcții sau desfășoară activități în domeniul creației literar-artistice.
(4) În funcțiile deținute de persoanele ale căror contracte de muncă sau acte de numire au fost suspendate potrivit alin. (1) pot fi numite sau angajate alte persoane, numai pe durată determinată.
(5) La încetarea mandatului de viceprimar, persoanele în cauză își reiau activitatea în executarea acelorași contracte de muncă sau raporturi de serviciu, după caz. La stabilirea clasei și a gradului de încadrare se iau în calcul și perioadele lucrate în funcțiile de demnitate publică alese.
(6) În cazul în care conducerea persoanei juridice refuză reluarea activității în funcția deținută anterior alegerii, persoana în cauză se poate adresa instanței de judecată competente, cererea fiind scutită de taxa de timbru judiciar.
(7) Persoanelor prevăzute la alin. (1) nu li se poate modifica sau desface contractul de muncă pentru motive ce nu le sunt imputabile timp de 2 ani de la data încetării mandatului, cu excepțiile prevăzute de lege.

Art. 56: Indemnizaţia
(1) Pentru participarea la ședințele consiliului și ale comisiilor de specialitate, consilierii locali au dreptul la o indemnizație lunară. Viceprimarilor nu li se acordă indemnizație pentru participarea la ședințe.
(2) Indemnizația lunară pentru consilierii locali care participă la ședințele ordinare ori la ședințele extraordinare ale consiliului local și ale comisiilor de specialitate este în cuantum de 10% din indemnizația lunară a primarului, în condițiile Ordonanței de urgență a Guvernului nr. 57/2019, cu modificările și completările ulterioare, respectiv ale Regulamentului de Organizare și Funcționare al Consiliului Local al Orașului Măcin. 
(3) Consilierii locali au dreptul la indemnizația lunară doar dacă participă la cel puțin o ședință a autorității deliberative și o ședință a comisiei de specialitate, pe lună, desfășurate în condițiile legii.
(4) Consilierii locali au dreptul la decontarea, în condițiile legii, a cheltuielilor legate de exercitarea mandatului, respectiv plata cheltuielilor de transport, cazare, indemnizația de delegare sau deplasare, după caz, precum și a altor cheltuieli prevăzute de lege, altele decât indemnizația prevăzută la alin. (1).
(5) Plata indemnizațiilor stabilite potrivit prevederilor alin. (2) și (3) se efectuează exclusiv din veniturile secțiunii de funcționare din bugetul local al Orașului Măcin.
(6) Consiliul local poate hotărî diminuarea cuantumului indemnizației prevăzute la alin. (2) și a cotei în care se face decontarea conform prevederilor alin. (4), în concordanță cu posibilitățile de finanțare.
(7) Drepturile bănești cuvenite aleșilor locali, potrivit legii, pot fi cumulate cu pensia sau cu alte venituri, în condițiile legii.
(8) Consilierii locali care participă la ședințele de consiliu local, organizate în timpul programului de lucru, se consideră învoiți de drept, fără a le fi afectat salariul și celelalte drepturi ce le revin, potrivit legii, de la locul de muncă.

Art. 57: Dreptul de iniţiativă în promovarea actelor administrative
(1) Aleșii locali au dreptul de inițiativă în promovarea actelor administrative, individual sau în grup.
Art. 58: Transportul
(1) Aleșii locali care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfășoară ședința consiliului local sau a comisiilor de specialitate primesc contravaloarea transportului.

Art. 59: Formarea profesională
(1) Aleșii locali au dreptul la pregătire, formare și perfecționare profesională.
(2) Aleșii locali beneficiază de plata programelor de pregătire, formare și perfecționare profesională organizate în condițiile legii, în decursul mandatului, a cheltuielilor de transport, cazare, masă, a indemnizațiilor de delegare sau deplasare, după caz, în condițiile legii.
(3) Autoritățile și instituțiile publice au obligația să prevadă în bugetul local sumele necesare pentru programele de pregătire, formare și perfecționarea profesională organizate de Institutul National de Administrație sau alți furnizori de formare și perfecționare profesională în decursul mandatului, precum și cheltuielile prevăzute la alin. (2) destinate aleșilor locali, organizate la inițiativa ori în interesul autorității sau instituției publice.

 Art. 60: Accesul la informații
(1) Dreptul aleșilor locali de a avea acces la orice informație de interes public nu poate fi îngrădit.
(2) Autoritățile administrației publice centrale și locale, instituțiile, serviciile publice, precum și persoanele juridice de drept privat sunt obligate să asigure informarea corectă a aleșilor locali, potrivit competențelor ce le revin, asupra treburilor publice și asupra problemelor de interes local.

Art. 61: Dreptul la asociere
(1) Aleșii locali se pot asocia liber în partide politice și în alte forme de asociere, în condițiile legii.

SECŢIUNEA 3: Obligaţiile aleșilor locali 
Art. 62: Respectarea legii
(1) Aleșii locali sunt obligați să respecte Constituția și legile tarii, precum și să se supună regulilor de curtoazie și disciplină și să nu folosească în cuvântul lor sau în relațiile cu cetățenii expresii injurioase, ofensatoare ori calomnioase.
(2) În exercitarea mandatului, consilierul local este obligat să aibă un comportament demn și respectuos față de personalul din cadrul aparatului de specialitate al primarului, funcționarilor publici, altor categorii de angajați din cadrul Primăriei Orașului Măcin și din cadrul societăților comerciale, serviciilor și instituțiilor publice de interes local.
(3) Consilierii locali sunt obligați să respecte Regulamentul de Organizare și Funcționare a Consiliului Local al Orașului Măcin.
(4) În exercitarea atribuțiilor specifice funcției, consilierii locali sunt obligați să respecte prevederile care vizează protecția datelor cu caracter personal din Regulamentul (UE) 679/2016 privind protecția persoanelor fizice cu privire la prelucrarea datelor cu caracter personal și din Legea nr. 190/2018 privind măsurile de punere în aplicare a Regulamentul (UE) 679/2016, confidențialitatea datelor, informațiilor și conținutul rapoartelor de evaluare întocmite de evaluatori autorizați, precum și prevederile legale cu privire la drepturile de autor.


Art. 63: Participarea la lucrările consiliului local și ale comisiilor de specialitate
(1) Consilierii locali și viceprimarii nu pot lipsi de la lucrările consiliului local sau ale comisiilor de specialitate din care fac parte, cu excepția situațiilor prevăzute în Regulamentul de Organizare și Funcționare.

Art. 64: Buna-credinţă și fidelitatea
(1) Consilierii locali aflați în serviciul colectivității locale, în calitatea lor de reprezentanți legali ai Orașului Măcin, au îndatorirea de a participa, pe durata mandatului, la exercitarea competențelor autorităților administrației publice locale din care fac parte sau pe care le reprezintă, după caz, cu bună-credință și fidelitate față de țară și de colectivitatea care i-a ales.

Art. 65: Probitatea și discreția profesională
(1) Aleșii locali sunt obligați la probitate și discreție profesională.

Art. 66: Cinstea și corectitudinea
(1) În exercitarea mandatului, aleșii locali sunt se obligă să dea dovadă de cinste și corectitudine; este interzis alesului local să ceară (pretindă) sau să condiționeze pentru sine sau pentru altul, bani, foloase materiale sau alte avantaje în exercitarea votului în consiliu.
(2) Aleșii locali nu pot face uz și nu se pot prevala de această calitate în exercitarea unei activități de interes personal.

Art. 67: Dispoziţii privind obligaţiile de informare pentru aleșii locali
(1) Aleșii locali sunt obligați ca, în exercitarea mandatului, să organizeze periodic, cel puțin o dată pe trimestru, întâlniri cu cetățenii, să acorde audiențe și să prezinte în consiliul local o informare privind problemele ridicate la întâlnirea cu cetățenii.
(2) Fiecare consilier local, precum și viceprimarii sunt obligați să prezinte un raport anual de activitate, care este făcut public prin grija secretarului general, prin mijloace de comunicare clasice și/sau electronice
(3) În urma efectuării unor deplasări în străinătate pentru exercitarea unor atribuții stabilite prin lege, aleșii locali sunt obligați să prezinte la prima ședință ordinară a autorității deliberative o informare privind deplasările efectuate. Termenul maxim de prezentare a informării este de 45 de zile de la data încheierii deplasării.
(4) În cazul nerespectării prevederilor alin. (3), aleșii locali suportă cheltuielile deplasării.

Art. 68: Transparenţa activităţii
(1) Primarul este obligat ca, prin intermediul secretarului general și al aparatului de specialitate, să pună la dispoziție consilierilor locali, la cererea acestora, în termen de cel mult 10 zile lucrătoare, informațiile necesare în vederea îndeplinirii mandatului în condițiile legii.
(2) Consilierii locali pot adresa întrebări și interpelări primarului sau viceprimarilor, care se consemnează în procesul-verbal al ședinței de consiliu respective.
(3) Răspunsul solicitat în conformitate cu prevederile alin. (2) se transmite, de regulă, imediat sau, dacă nu este posibil, la următoarea ședință a consiliului local.
(4) Cel interpelat are obligația de a răspunde în scris sau, după caz, verbal până cel mai târziu la următoarea ședință a consiliului local.




CAPITOLUL VII: Incompatibilitățile aleșilor locali și conflictul de interese

Art. 69: Regimul incompatibilităţilor aplicabil funcţiei de viceprimar și de consilier local
(1) Regimul incompatibilităților aplicabil funcției de viceprimar și de consilier local este cel prevăzut în cartea I titlul IV din Legea nr. 161/2003, cu modificările și completările ulterioare. 
Art. 70: Regimul general aplicabil conflictului de interese pentru funcția de viceprimar și de consilier local
(1) Alesul local aflat în conflict de interese în condițiile prevăzute de cartea I titlul IV din Legea nr. 161/2003, cu modificările și completările ulterioare, are obligația să se abțină de la emiterea sau participarea la emiterea ori adoptarea actului administrativ, de la încheierea sau participarea la încheierea actului juridic respectiv, care ar putea produce un folos material pentru sine sau pentru:
a) soț, soție sau rude ori afini până la gradul al II-lea inclusiv;
b) orice persoană fizică sau juridică față de care alesul local are calitatea de debitor al unei obligații;
c) o societate la care deține calitatea de asociat unic ori funcția de administrator sau de la care obține venituri;
d) o altă autoritate din care face parte;
e) orice persoană fizică sau juridică, alta decât autoritatea din care face parte, care a făcut o plată către acesta sau a efectuat orice fel de cheltuieli ale acestuia;
f) o asociație sau fundație din care face parte.
(2) În exercitarea funcției, consilierul local aflat în una dintre situațiile prevăzute la alin. (1) are obligația să anunțe la începutul ședinței consiliului local interesul personal pe care îl are la adoptarea hotărârii respective, anunț care se consemnează în mod obligatoriu în procesul verbal al ședinței.
(3) Ulterior anunțării interesului personal, consilierul local nu mai este luat în calcul pentru cvorumul necesar adoptării hotărârii consiliului cu privire la care acesta și-a anunțat interesul și nu are drept de vot la adoptarea acestei hotărâri.
(4) Actele administrative emise ori adoptate sau actele juridice încheiate cu încălcarea prevederilor alin. (1) sunt lovite de nulitate absolută în condițiile Legii nr. 176/2010, cu modificările și completările ulterioare.
(5) Fapta aleșilor locali de a încălca prevederile alin. (1) și legislația în materie privind conflictul de interese constituie abatere disciplinară și se sancționează cu diminuarea indemnizației cu 10% pe o perioadă de maximum 6 luni.

Art. 71: Declaraţia de interese și declaraţia de avere
(1) Aleșii locali au obligația să întocmească, să depună și să actualizeze declarații de avere și declarații de interese în conformitate cu prevederile Legii nr. 176/2010, cu modificările și completările ulterioare.

Art. 72: Sancțiuni pentru nedepunerea declarației de avere și a declarației de interese
(1) Nerespectarea prevederilor legale referitoare la procedura de depunere a declarației de avere și de interese prevăzute de lege atrage sancțiunile prevăzute de Legea nr. 176/2010, cu modificările și completările ulterioare.
CAPITOLUL VIII: Răspunderea aleșilor locali 

Art. 73: Tipurile de răspundere a aleșilor locali
(1) Aleșii locali răspund, după caz, administrativ, civil sau penal pentru faptele săvârșite în exercitarea atribuțiilor ce le revin, în condițiile legii și ale Ordonanței de urgență a Guvernului nr. 57/2019, cu modificările și completările ulterioare.

Art. 74: Răspunderea consilierilor locali
(1) Consilierii locali răspund în nume propriu pentru activitatea desfășurată în exercitarea mandatului, precum și solidar pentru activitatea consiliului din care fac parte și pentru hotărârile pe care le-au votat.
(2) În procesul-verbal al ședinței Consiliului Local se consemnează rezultatul votului, iar la cererea consilierului local se menționează în mod expres votul acestuia.

 Art. 75: Sancțiunile disciplinare aplicabile consilierilor locali
(1) Pentru încălcarea de către consilierii locali a prevederilor din Ordonanța de urgență a Guvernului nr. 57/2019, cu modificările și completările ulterioare, a prevederilor legale referitoare la conflictul de interese și a prevederilor regulamentului de organizare și funcționare a Consiliului Local al Orașului Măcin, consiliul local poate aplica următoarele sancțiuni disciplinare:
a) avertismentul;
b) chemarea la ordine;
c) retragerea cuvântului;
d) eliminarea din sala de ședință;
e) excluderea temporară de la lucrările consiliului și ale comisiei de specialitate;
f) diminuarea indemnizației lunare cu 10% pentru maximum 6 luni;
g) retragerea indemnizației lunare pentru una sau două luni.
(2) Sancțiunile prevăzute la alin. (1) lit. a)-d) se aplică de către președintele de ședință, iar cele de la alin. (1) lit. e)-g) de către Consiliul Local, prin hotărâre.
(3) Sancțiunile prevăzute la alin. (1) lit. a)-e) sunt aplicabile și viceprimarilor.
(4) Pentru aplicarea sancțiunilor prevăzute la alin. (1) lit. e), cazul se transmite comisiei de specialitate care are în obiectul de activitate și aspectele juridice, aceasta prezentând un raport întocmit pe baza cercetărilor efectuate, inclusiv a explicațiilor furnizate de cel în cauză. 

Art. 76: Avertismentul
(1) La prima abatere, președintele de ședință atrage atenția consilierului local în culpă și îl invită să respecte regulamentul.

Art. 77: Chemarea la ordine
(1) Consilierii locali care nesocotesc avertismentul și invitația președintelui de ședință și continuă să se abată de la regulament, precum și cei care încalcă în mod grav, chiar pentru prima dată, dispozițiile regulamentului sunt chemați la ordine. 
(2) Chemarea la ordine se înscrie în procesul-verbal de ședință.
(3) Înainte de a fi chemat la ordine, consilierul local este invitat de către președintele de ședință să își retragă sau să explice cuvântul, expresiile sau conduita care au generat incidentul și care ar atrage aplicarea sancțiunii.
(4) Dacă expresia întrebuințată a fost retrasă ori dacă explicațiile date sunt apreciate de președintele de ședință ca satisfăcătoare, sancțiunea nu se mai aplică.

Art. 78: Retragerea cuvântului și eliminarea din sală
(1) În cazul în care, după chemarea la ordine, un consilier local continuă să se abată de la regulament, președintele de ședință îi va retrage cuvântul, acesta nemaiputând lua cuvântul pe perioada desfășurării ședinței consiliului local. În situația în care un consilier persistă să se abată de la regulament, președintele de ședință îl va elimina din sală. Eliminarea din sală echivalează cu absența nemotivată de la ședință.

Art. 79: Excluderea temporară de la lucrările consiliului și ale comisiei de specialitate
(1) În cazul unor abateri grave, săvârșite în mod repetat, sau al unor abateri deosebit de grave, Consiliul Local poate aplica sancțiunea excluderii temporare a consilierului local de la lucrările Consiliului Local, după caz, și ale comisiilor de specialitate.
(2) Gravitatea abaterii este stabilită de comisia de specialitate care are în obiectul de activitate aspecte juridice, în cel mult 10 zile de la sesizare.
(3) Excluderea temporară de la lucrările consiliului local și ale comisiilor de specialitate nu poate depăși două ședințe consecutive.
(4) Excluderea de la lucrările consiliului local și ale comisiilor de specialitate are drept consecință neacordarea indemnizației lunare.
(5) În caz de opunere, interzicerea participării la ședințe se execută cu ajutorul personalului care asigură ordinea publică locală.

Art. 80: Aplicarea sancţiunilor
(1) Sancțiunile prevăzute la art. 75 alin. (1) lit. e) și f) se aplică prin hotărâre adoptată de consiliul local, cu majoritate absolută.
(2) Pe perioada aplicării sancțiunilor prevăzute la art. 75 alin. (1) lit. d) și e), consilierii locali în cauză nu vor fi socotiți la cvorumul pentru ședință.
(3) Pentru menținerea ordinii în ședințele comisiilor de specialitate, președinții acestora au aceleași drepturi ca președintele de ședință.  Aceștia pot aplica sancțiunile prevăzute la art. 75 alin. (1) lit. a)-d).
(4) Sancțiunile prevăzute la art. 75 alin. (1) se pot aplica în mod corespunzător viceprimarilor pentru abaterile săvârșite în calitatea lor de consilier local.

Art. 81: Sancţiuni aplicabile viceprimarilor
(1) Pentru abateri grave și/sau repetate, săvârșite în exercitarea mandatului de viceprimar, persoanelor în cauză li se pot aplica următoarele sancțiuni: 
a) mustrare;
b) avertisment;
c) diminuarea indemnizației cu 5-10% timp de 1-3 luni;
d) eliberarea din funcție.
(2) Sancțiunile prevăzute la alin. (1) lit. a)-c) se aplică, prin hotărâre a Consiliului Local, la propunerea motivată a primarului. Motivele care justifică propunerea de sancționare sunt aduse la cunoștința consilierilor locali cu cel puțin 5 zile înaintea ședinței.
(3) În cazul sancțiunilor prevăzute la alin. (1), hotărârea se adoptă prin vot secret cu majoritatea calificată de două treimi din numărul consilierilor locali.
(4) Prin excepție de la prevederile alin. (3), aplicarea sancțiunii prevăzute la alin. (1) lit. d) se face cu respectarea prevederilor Art. 152 din Ordonanța de urgență a Guvernului nr. 57/2019, cu modificările și completările ulterioare
(5) Împotriva sancțiunilor prevăzute la alin. (1) lit. c) și d) persoana în cauză se poate adresa instanței de contencios administrativ competente. Procedura prealabilă nu este obligatorie.
(6) Aplicarea sancțiunii prevăzute la alin. (1) lit. d) nu are niciun efect asupra mandatului de consilier local.

Art. 82: Răspunderea aferentă actelor administrative
(1) Președintele de ședință al consiliului local, prin semnare, învestește cu formulă de autoritate executarea actelor administrative adoptate în exercitarea atribuțiilor care îi revin potrivit legii.
(2) Aprecierea necesității și oportunitatea adoptării hotărârilor aparține exclusiv autorităților deliberative. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate și semnarea documentelor de fundamentare angajează răspunderea administrativă, civilă sau penală, după caz, a semnatarilor, în cazul încălcării legii, în raport cu atribuțiile specifice.
(3) Actele autorităților administrației publice locale angajează, în condițiile legii, răspunderea administrativă, civilă sau penală, după caz, a funcționarilor publici și personalului contractual din aparatul de specialitate al primarului care, cu încălcarea prevederilor legale, fundamentează din punct de vedere tehnic și al legalității adoptarea lor sau contrasemnează ori avizează, după caz, pentru legalitate aceste acte.
(4) În cazul în care printr-un act administrativ al autorităților administrației publice locale adoptat fără a fi fundamentat, contrasemnat sau avizat din punct de vedere tehnic sau al legalității s-au produs consecințe vătămătoare, este angajată răspunderea juridică a autorității deliberative, în condițiile legii și ale Ordonanței de urgență a Guvernului nr. 57/2019, cu modificările și completările ulterioare.
(5) Funcționarii publici sau personalul contractual, după caz, responsabili cu operațiunile prevăzute la alin. (3) pot formula obiecții ori refuza efectuarea acestora în condițiile art. 490, respectiv art. 553 din Ordonanța de urgență a Guvernului nr. 57/2019, cu modificările și completările ulterioare.
(6) Prevederile alin. (1)-(5) se aplică și în cazul altor acte administrative sau asimilate acestora, în condițiile legii, adoptate de autoritățile administrației publice locale.

Art. 83: Reprezentarea în justiție a Consiliul Local al Orașului Măcin
(1) Reprezentarea în justiție în toate fazele procesuale cât și în faza de executare silită a Consiliului Local al Orașului Măcin se asigură de către primar prin consilierii juridici din cadrul aparatului de specialitate al Primarului Orașului Măcin ori de către un avocat, angajat în condițiile legii, în baza unei hotărâri de consiliul local.
(2) Prin excepție de la prevederile alin. 1), în situația existenței unor interese/opinii contradictorii între autoritatea executivă și cea deliberativă în cauzele având ca obiect hotărârile adoptate și în care consiliul local are calitate procesuală, acesta poate hotărî ca atribuția de reprezentare în justiție să fie asigurată de un avocat, desemnat în condițiile legii.

CAPITOLUL IX: Alte dispoziţii

 Art. 84: Secretarul general al Orașului Măcin
(1) Secretarul general al Orașului Măcin îndeplinește, în condițiile legii, atribuțiile prevăzute la art. 243 din Ordonanța de urgență a Guvernului nr. 57/2019, cu modificările și completările ulterioare
Art. 85: Completare legislativă
(1) Prevederile prezentului regulament se completează cu prevederile legislației în vigoare pe toată perioada valabilității sale.

Art. 86: Anexe
(1) Anexa nr. 1 -  face parte integrantă din prezentul regulament.

Art. 87: Aplicare în timp
(1) Prevederile prezentului regulament intră în vigoare de la data aducerii la cunoștință publică mijloace de comunicare clasice și electronice a hotărârii de aprobare a acestuia.

Art. 88: Calculul termenelor
(1) Termenele prevăzute de prezentul regulament se calculează pe zile calendaristice, incluzând în termen ziua în care el începe să curgă și ziua când se împlinește, cu excepțiile expres prevăzute de Ordonanța de urgență a Guvernului nr. 57/2019 privind codul administrativ

Art. 89 Modificări ale regulamentului
(1) Prezentul regulament se va modifica în mod corespunzător la modificarea Ordonanței de urgență a Guvernului nr. 57/2019 privind codul administrativ
(2) Prezentul regulament se poate modifica și amenda la propunerea consilierilor locali de cate ori este necesar 
ANEXA nr. 1
Domeniile de activitate în care se pot organiza comisii de specialitate

(1) Domeniile de activitate în care se pot organiza comisii de specialitate pot fi:
a) agricultură;
b) activități economico-financiare;
c) activități social-culturale, culte;
d) învățământ, sănătate și activități sportive;
e) amenajarea teritoriului și urbanism;
f) muncă, familie și protecție socială;
g) protecție mediu și turism;
h) juridică și de disciplină;
i) administrarea serviciilor publice furnizate.
(2)  În funcție de specificul activității și de numărul consilierilor, consiliul poate hotărî să se organizeze comisii de specialitate în alte domenii de activitate sau o comisie să aibă în obiectul de activitate două sau mai multe domenii.

